BETÆNKNING med et forslag til ikke-lovgivningsmæssig beslutning om udkast til Rådets afgørelse om indgåelse på Unionens vegne af partnerskabsaftalen om forbindelser og samarbejde mellem Den Europæiske Union og dens medlemsstater på den ene side og New Zealand på den anden side\nDokumentforløb : A8-0333/2017\nmed et forslag til ikke-lovgivningsmæssig beslutning om udkast til Rådets afgørelse om indgåelse på Unionens vegne af partnerskabsaftalen om forbindelser og samarbejde mellem Den Europæiske Union og dens medlemsstater på den ene side og New Zealand på den anden side\nom udkast til Rådets afgørelse om indgåelse på Unionens vegne af partnerskabsaftalen om forbindelser og samarbejde mellem Den Europæiske Union og dens medlemsstater på den ene side og New Zealand på den anden side\n– der henviser til udkast til Rådets afgørelse (15470/2016),\n– der henviser til udkast til partnerskabsaftale om forbindelser og samarbejde mellem Den Europæiske Union og dens medlemsstater på den ene side og New Zealand på den anden side(1) (09787/2016),\n– der henviser til anmodningen fra Rådet om godkendelse i overensstemmelse med artikel 207 og 212, stk. 1, sammenholdt med artikel 218, stk. 6, litra a, og artikel 218, stk. 8, andet afsnit, i traktaten om Den Europæiske Unions funktionsmåde (C8-0027/2017),\n– der henviser til fælleserklæringen om forbindelserne og samarbejdet mellem Den Europæiske Union og New Zealand, som blev vedtaget i Lissabon i 2007(2),\n– der henviser til sin beslutning af 25. februar 2016 om indledning af forhandlinger om frihandelsaftaler med Australien og New Zealand(3),\n– der henviser til aftalen mellem Den Europæiske Union og New Zealand om rammerne for New Zealands deltagelse i Den Europæiske Unions krisestyringsoperationer, der blev undertegnet i 2012(4),\n– der henviser til aftalen om videnskabeligt og teknologisk samarbejde mellem Det Europæiske Fællesskab og New Zealands regering, der trådte i kraft i 2009(5),\n– der henviser til det 22. interparlamentariske møde mellem EU og New Zealand, der fandt sted den 23. marts 2017 i Bruxelles,\n– der henviser til betænkning fra Udenrigsudvalget (A8-0333/2017),\nA. der henviser til, at New Zealand har et tæt historisk partnerskab med Den Europæiske Union og medlemsstaterne;\nB. der henviser til, at Den Europæiske Union har en række værdier og principper i fællesskab med New Zealand, herunder respekten for de demokratiske principper, menneskerettighederne, retsstatslige forhold, herunder overholdelse af folkeretten, og fred og sikkerhed\nC. der henviser til, at Den Europæiske Union fortsat er New Zealands tredjestørste handelspartner, og at begge parter plejer en bred vifte af økonomiske og forretningsmæssige interesser;\nD. der henviser til, at den første faste EU-ambassadør i New Zealand blev udnævnt i september 2016, hvilket var udtryk for en fuldstændig overgang til en autonom EU-delegation i New Zealand;\nE. der henviser til, at New Zealand har et godt forhold til en række af EU's tætteste partnere, navnlig Australien og USA; der i den forbindelse henviser til Wellington-erklæringen fra 2010, der fastlægger et strategisk partnerskab mellem New Zealand og USA, og aftalen med Australien om stadig tættere økonomiske forbindelser, som blev undertegnet i 1983;\nF. der henviser til, at New Zealand, der er medlem af OECD's Komité for Udviklingsbistand (DAC), er en værdsat udviklingspartner og en vigtig bistandsyder hvad angår officiel udviklingsbistand (ODA) som procent af BNI, der bidrager til bæredygtig udvikling og fattigdomsbekæmpelse i udviklingslande med henblik på en mere retfærdig, mere sikker og mere velstående planet;\nG. der henviser til, at New Zealand er medlem af efterretningsalliancen "Five Eyes" mellem USA, Det Forenede Kongerige, Canada og Australien; der henviser til, at andre EU-medlemsstater (Frankrig, Tyskland, Italien, Nederlandene, Belgien, Sverige, Danmark og Spanien) indgår i et løsere samarbejde, som går under betegnelsen "Fourteen Eyes";\nH. der henviser til, at New Zealand særligt fokuserer på udviklingen af forbindelserne med Asien og Stillehavsområdet, navnlig Kina, Sydøstasien og Japan, og bidrager til stabiliteten i Sydøstasien og det sydvestlige Stillehavsområde;\nI. der henviser til, at en integreret Asien-Stillehavsregion, hvor New Zealand spiller en fremtrædende rolle, bidrager til et globalt værdi- og regelbaseret system og derved til Unionens egen sikkerhed;\nJ. der henviser til, at New Zealand var med til at grundlægge det regionale Stillehavsøforum (PIF) og har et strategisk partnerskab med ASEAN;\nK. der henviser til, at New Zealand har indgået bilaterale frihandelsaftaler med Australien, Singapore, Thailand, Kina, Hongkong, Taiwan, Malaysia og Sydkorea og er med i multilaterale handelsaftaler som f.eks. den strategiske økonomiske partnerskabsaftale for Stillehavsområdet sammen med Singapore, Chile og Brunei, frihandelsaftalen mellem ASEAN, Australien og New Zealand og den nye frihandelsaftale mellem New Zealand og Golfsamarbejdsrådet (GCC); der henviser til, at Kina og New Zealand søger at opnormere deres handelsaftaler;\nL. der henviser til, at New Zealand også er part i, og har ratificeret, Stillehavspartnerskabsaftalen (TPP) og spiller en aktiv rolle i forhandlingerne om det regionale vidtrækkende økonomiske partnerskab;\nM. der henviser til, at New Zealand var ikke-permanent medlem af FN's Sikkerhedsråd i to år fra 2015 til 2016, hvor det med stærkt lederskab og visioner varetog formandskabet for Sikkerhedsrådet to gange;\nN. der henviser til, at New Zealand er langvarigt medlem af Organisationen for Økonomisk Samarbejde og Udvikling (OECD), Den Internationale Valutafond (IMF), Verdensbanken, Den Asiatiske Udviklingsbank (ADB) og medlem af den nyligt etablerede Asiatiske Infrastrukturinvesteringsbank med hjemsted i Shanghai (AIIB);\nO. der henviser til, at New Zealand har bidraget til FN's fredsbevarende indsats, bl.a. i Bosnien, Kosovo, Sierra Leone og Afghanistan; der henviser til, at i Afghanistan stod landet i spidsen for et genopbygningshold i Bamyanprovinsen og for uddannelsesmissioner til at hjælpe med udviklingen af den afghanske hær og bidrog desuden til EUPOL-missionen indtil 2012 for at hjælpe med at genoprette lov og orden;\nP. der henviser til, at New Zealand siden 2015 har gennemført en ikke-kampmæssigt uddannelsesmission i Irak for at uddanne irakiske sikkerhedsstyrker som led i kampen mod IS/Daesh;\nQ. der henviser til, at New Zealand var det første land i verden til at indføre almindelig valgret i 1893;\nR. der henviser til, at New Zealand er fortaler for grøn produktion, navnlig af fødevarer, og har arbejdet for omfattende verdensomspændende klimaaftaler inden for FN's rammeaftale om klimaforandringer, for gennemførelsen af COP21-aftalen fra Paris og for en effektiv afbødende indsats fra alle udviklede lande og de værste CO2-forurenende udviklingslande, bl.a. ved at bane vejen for etableringen af en national emissionshandelsordning;\nS. der henviser til, at New Zealand og Den Europæiske Union samarbejder om at fremme bæredygtig udvikling, modstandsdygtighed og modvirkning for at bekæmpe klimaforandringer i Asien og Stillehavsområdet, navnlig ved at fremme den systematiske anvendelse af vedvarende energi;\nT. der henviser til, at Den Europæiske Union og New Zealand samarbejder om at fremme bæredygtig udvikling og afbøde virkningerne af klimaforandringer i Stillehavsregionen, med særligt fokus på den rolle, som vedvarende energikilder spiller;\nU. der henviser til, at New Zealand bidrager til Den Internationale Fond for Irland, en organisation, der arbejder for at fremme økonomiske og sociale fremskridt, og tilskynder til og letter samfundsdialog og forsoning;\n1. glæder sig over indgåelsen af partnerskabsaftalen om forbindelser og samarbejde (PARC), som vil skabe fremadrettede politiske rammer, inden for hvilke forbindelserne og samarbejdet mellem EU og New Zealand om bæredygtig udvikling og om en lang række spørgsmål vil udvikle sig endnu mere i de kommende år for at opfylde nye ambitioner og forhåbninger;\n2. støtter indledningen af forhandlinger om en frihandelsaftale mellem EU og New Zealand, som skal gennemføres i en ånd af gensidighed og til fordel for begge parter og under hensyntagen til visse landbrugsprodukter og andre produkters følsomme karakter; understreger, at dette er vigtigt for at styrke den politiske dialog og forbedre samarbejdet om økonomisk vækst, jobskabelse, handel og investeringer;\n3. giver udtryk for sin anerkendelse af premierminister Bill English' gestus med at understrege og bekræfte det særlige forhold til Europa ved at aflægge sit første officielle udlandsbesøg til Den Europæiske Union, Europa-Parlamentet, London og Berlin i januar 2017 kun en måned efter at være blevet udnævnt til premierminister;\n4. erkender de stærke og historiske bilaterale forbindelser mellem New Zealand og EU-medlemsstaterne, herunder kulturelle, økonomiske og personlige bånd;\n5. understreger Den Europæiske Unions samarbejde med New Zealand om fred, sikkerhed, regional stabilitet i Asien og Stillehavsområdet, landbrug, bæredygtig udvikling, fiskeri og maritime anliggender, transport, humanitær bistand, sundhedsforanstaltninger, energi, miljø og klimaforandringer;\n6. fremhæver Den Europæiske Unions samarbejde med New Zealand om styrkelse af miljø- og havforvaltning, der er nødvendig for at opnå bevarelse og bæredygtig anvendelse af ressourcer;\n7. tager køreplanen for videnskabeligt og teknologisk samarbejde mellem EU og New Zealand om forskning og innovation til efterretning; opfordrer til yderligere investeringer og udvikling af nye muligheder inden for videnskabeligt, akademisk og teknologisk samarbejde;\n8. glæder sig over artiklerne i PARC-aftalen om samarbejde om terrorbekæmpelse, navnlig tilsagnet om at udveksle oplysninger om terrorgrupper og -netværk og om at drøfte, hvordan man kan forebygge, modvirke og bekæmpe terror og terrorpropaganda, radikalisering og internetkriminalitet og samtidig beskytte menneskerettighederne og respektere retsstatsprincippet;\n9. fremhæver New Zealands deltagelse i EU's krisestyringsoperationer for at fremme international fred og sikkerhed og dets bidrag til EUNAVFOR Atalanta-piratbekæmpelsesindsatsen ud for Afrikas Horn, EUPOL AFGHANISTAN og EUFOR Althea-indsatsen i Bosnien Hercegovina;\n10. giver udtryk for sin anerkendelse af New Zealands langvarige deltagelse i den internationale alliance mod terror; minder om, at New Zealand kan spille en vigtig rolle i bekæmpelsen af den internationale terrorisme i Asien og Stillehavsområdet; glæder sig over, at landet allerede yder støtte til regeringer og ngo'er i de sydøstasiatiske lande i kampen mod voldelig ekstremisme og radikalisering;\n11. anerkender New Zealands rolle som medstiller af FN's Sikkerhedsråds resolutioner om Syrien og fredsprocessen i Mellemøsten i slutningen af 2016, da det var medlem af Sikkerhedsrådet;\n12. glæder sig over New Zealands mangeårige tilslutning til Den Internationale Strafferetsdomstol og roser landets bestræbelser til fordel for, og konstruktive bidrag til, udviklingen og effektiviseringen af Den Internationale Strafferetsdomstol som et middel til at styrke fred og international retspleje;\n13. glæder sig over New Zealands ratifikation af COP21-klimaaftalen og konstaterer med tilfredshed, at mere end 80 % af landets elektricitet fremstilles af varige energikilder;\n14. noterer sig energipartnerskabet i Stillehavsområdet mellem EU og New Zealand; opfordrer begge parter til at øge samarbejdet om bæredygtig energi i tråd med FN's initiativ "bæredygtig energi for alle";\n15. anerkender New Zealands bidrag til at beskytte, bevare og sikre en bæredygtig udnyttelse af havets ressourcer og til havforskning;\n16. anser New Zealand for at være en vigtig partner i samarbejdet om og bevarelsen af miljøet i Stillehavsområdet og i Antarktis;\n17. pålægger sin formand at sende denne beslutning til Rådet, Kommissionen, EU-udenrigstjenesten, næstformanden i Kommissionen/Unionens højtstående repræsentant for Udenrigs- og Sikkerhedsanliggender, medlemsstaternes regeringer og parlamenter og New Zealands regering og parlament.\nEUT L 321 af 29.11.2016, s. 3.\nEUT C 32 af 6.2.2008, s. 1.\nVedtagne tekster, P8_TA(2016)0064.\nEUT L 160 af 21.6.2012, s. 2.\nEUT L 171 af 1.7.2009, s. 28.


Hvorfor køre mit anlæg kun på "høj"? - Stoker Pro\nIndlæg af stokernut » 18 dec 2008 20:33\nGrundet det milde efterår, har jeg først tændt op i mit stokerfyr sidst i NOV. Nu har det kørt i godt 3 uger. Det har kun kørt på HØJ. Jeg har INTET ændret i forhold til sidste år. Det er samme piller og indstillingen på fyret er helt og aldeles uændret. Vandtemperaturen er sat til 60 grader, men termometret når aldrig over 50 grader (vandet er for såvidt varmt nok, så det er ikke her, jeg oplever et problem). Hvis jeg skruer temp ned på 55 går fyret lige p.t. på lav, men har ikke ladet det stå på 55 i længere tid, for at se om det så køre mellem HØJ/LAV/PAUSE.\nFaktisk er det eneste problem, at mit fyr jo "tygger" alt for mange piller i forhold til tidligere og at fyret aldrig når op på de 60 grader. Med andre ord er problemet vel at "pilleautomaten/brænder" køre på "HØJ" fordi det forgæves prøver at få vandet varmet op til de 60 grader.\nJeg har checket alle børnesygdomme. Altså ekstra rengøring etc. etc.\nDer er kun 2 muligheder for indstilling på fyret. Enten temperatur ændring, eller den ene "drejeknap" som sidder på styringen (jeg undgår at pille ved den. Var egentlig happy når bare der ikke kom synlig røg op af skorstenen, men med nuværende forbrug....men specielt at fyret må arbejde på "HØJ hele tiden, ved jeg ikke rigtig).\nSom billedet viser er det et oldnordisk system jeg har, men hvorfor virker det ikke som det plejer? Det er jo ikke lige frem fordi vi er plaget af frost etc.\nIndlæg af Claus Birth » 18 dec 2008 21:18\nUden at ville fornærme dig, du har jo ikke verdens mest effektive kedel.\nMen det kan være den var billig og måske af uforgængelig støbejern.\nMange faktorer spiller ind når man vælger fyr.\nEn god høj forbrændingstempertur er et most når man afbrænder træ, for at få bl.a. tjærestoffer brændt rigtigt og uden nogen form for røg. det er altså styringen der er afgørende for forbrændingen samt diverse hjælpere i form af følere rundt om på kedlen.\nKunne du ikke snarest udfylde din profil så vi lettere kan hjælpe?\ngerne med boligareal, fyrmodel, brændsel samt forbrug mv..\nIndlæg af stokernut » 18 dec 2008 21:56\nJooo når jeg lige finder ud af, hvor jeg udfylder min profil, men du har stadig ikke givet et "hint" om, hvorfor mit fyr pludselig kun køre HØJ, nå intet er ændret;)\nIndlæg af Troldmand. » 18 dec 2008 22:15\nDet er jo mange muligheder for fejl. Er din styring gået i stykker, så blæseren kørere med alt formeget luft ind i kedlen, og derfor blæser al varmen ud i skorstenen.\nRøgfri, er jo et tegn på den får luft nok.\nVed du hvad røg temp. er???\nBruger I måske mere varme???\nOg ikke mindst, den der gamle Salemander A, hvis ikke du har nogen form for røgvender i den, kræver den rigtig mange piller, i forhold til det der kan opnås i / ved nye kedler af i dag.\nHvad med at få en ny styring der kan det hele. VVS eksperten har da en, der er aldeles attraktiv til prisen.\nKort.... når den brænder røgfrit, forbrænder den pillerne helet ud, men fidusen er jo, at holde den lige der hvor så lidt som muligt ryger i skorstenen.\nIndlæg af stokernut » 19 dec 2008 09:08\nTroldmand. skrev: Er din styring gået i stykker, så blæseren kørere med alt formeget luft ind i kedlen, og derfor blæser al varmen ud i skorstenen.\nDet har ikke den mindste ide om.\nTroldmand. skrev: Ved du hvad røg temp. er???\nNæh (og har ingen ide om, hvordan jeg finder ud af det).\nTroldmand. skrev: Bruger I måske mere varme???\nSom sagt er INTET ændret i forhold til sidste år (ud over december 2008 måske er varmere end december 2007??).\nTroldmand. skrev: Og ikke mindst, den der gamle Salemander A, hvis ikke du har nogen form for røgvender i den, kræver den rigtig mange piller, i forhold til det der kan opnås i / ved nye kedler af i dag.\nVed ikke hvad en røgvender er, men som sagt INTET er ændret i forhold til sidste år.\nTroldmand. skrev: Hvad med at få en ny styring der kan det hele. VVS eksperten har da en, der er aldeles attraktiv til prisen.\nOg jo det er måske en ide, men da kun hvis nuværende er defekt (og det er jo det jeg egentlig godt vil vide).\nKunne også godt tænke mig at vide om jeg fx. bør skure på indstillingsskruen. Altså ned (lavere tal) eller op (højre tal): Har ingen ide om hvad en indstilling på fx. 7 betyder i forhold til fx. 7½.\nTroldmand. skrev: Kort.... når den brænder røgfrit, forbrænder den pillerne helet ud, men fidusen er jo, at holde den lige der hvor så lidt som muligt ryger i skorstenen.\nFair nok men hvad vej skruer jeg?\nKan for øvrigt oplyse, at efter jeg har skruet vandtemperatursindstillingsskruen ned på ca. 56 grader, skifter fyret mellem LAV og HØJ (og PAUSE).\nKom nu i "troldmænd" en af jer, må da kunne komme med en konkret "afprøvningsmulighed", inden jeg fare ud og køber ny styring etc. etc.?\nIndlæg af Tass » 19 dec 2008 09:24\nHvordan ser din aske ud. Er der delvist brændte piller?\nKan man komme til at tage et billed af kedlen indvendigt, mens der er ild i systemet. Så man kan se hvordan forbrændingen køre.\nDu har vel ikke glemt at montere røgvenderen(e) sidste gang du rensede fyret.\nRøgvender er plader/anordninger som skal forsinke røgens vandring inden den forsvinder ud gennem skorstenen. Derved optages varmen bedre i kedlen.\nIndlæg af Troldmand. » 19 dec 2008 09:34\nRyger skorsten??? Hvis ja får, den forlidt luft eller formange piller.\nEr der slet ingen skorstens røg at se, kører den måske med formeget luft eller for få piller.\nKunsten er at holde den lig der hvor den begynder at ryge, der passer luft og pillemængde sammen.\nFår den formeget luft bliver asken meget lys. Får den forlidt luft bliver asken sort.\nKører fyret perfekt lige på rygegrænsen. Forbruger i varme et eller andet sted. Eller også sendes varmen op gennem skorstenen.\nMange mulighede at tage fat på men når ikke der er tal på noget, er det ikke til at rådgive om hvad der er galt, hvis altså der er noget galt......\nIndlæg af agentjensen » 19 dec 2008 10:01\nstokernut - Du kunne jo vælge at kontakte en betalingsmulighed for at få service - når du nu ikke ved noget og kan oplyse noget............. klinger måske negativt - men du må ud af busken og være lidt aktiv selv.\nDet lyder lidt som om du slet ikke kender dit fyr og derfor tror jeg det vil være bedst med betalt service, som samtidigt kan sætte dig ind i grundinstillingerne og grundmulighederne for selv at styre "dyret".\nBeklager hvis tonene er lidt skarp - det skal ikke læses sådan.\nIndlæg af Tass » 19 dec 2008 10:06\nSom troldmand skriver så er det svært at fejlfinde når der ikke er nogle "målepunkter". (e.g. røgtemp m.v)\nMen eftersom du kun har 2 drejeknapper og den ene er temp så prøv da at ændre den anden. Skru lidt ned den ene dag og se hvad der sker og skru så lidt op den næste dag og se hvad der ændre sig.\nMin teori er (hvis dit varmeforbrug er det samme) at kedlen af en eller anden grund får for lidt at leve af. Derfor skruer blæseren op og al varmen forsvinder ud gennem skorstenen. Hvis den fik lidt mere at leve af ville temp må op på de 60-65 grader og du ville gå i lav drift og forbruget ville mindskes. Men det er kun en teori og det er svært at gætte når nu informationerne er så få.\nDu bør få et røgtermometer som min. Så kan du også se når kedlen skal renses. Har du også husket at rense luftvejen (blæser samt passagen ind til bålet)\nIndlæg af epo » 19 dec 2008 11:18\nHmm... hvis du bruger 40kg/dag til at opvarme 200kvm med en oldnordisk kedel/stoker.\nTime: 0.614s | Queries: 42 | Peak Memory Usage: 3.27 MiB


Webshopspecialister ansætter 10 nye medarbejdere - Bureaubiz\nWebshopspecialister ansætter 10 nye medarbejdere\n5. oktober 2011 0 kommentarer\nI IT-virksomheden Hedal Kruse Brohus A/S har man de seneste måneder sagt god dag til 5 nye programmører og 5 datamatikerpraktikanter.\nDe fem nye – alle mandlige – programmører er:\nBo Andersen, 33, der startede som softwarearkitekt den 1. juli.\nBo blev færdig som datamatiker fra IT- og Medieakademiet i Odense i 2003 og kommer fra en stilling som udvikler og leder for udviklingsafdelingen hos Calwin A/S.\nKenneth Johnsen, 38, som ligeledes mødte op den 1. juli, hvor han startede som programmør.\nKenneth er uddannet teknikumingeniør og kommer fra en stilling hos Rambøll Danmark A/S.\nSimon Lyder, 25, afsluttede uddannelsen som Civilingeniør i Robotteknologi fra Syddansk Universitet i Odense i foråret 2011 og startede som programmør hos Hedal Kruse Brohus A/S den 1. august.\nLars Nellemann Nielsen, 26, fik også en programmørplads at sidde på den 1. august.\nLars er uddannet datamatiker fra Erhvervsakademiet Lillebælt og kommer fra en stilling som programmør hos Incaptiva A/S.\nDen sidstankomne blandt programmørerne, Morten Røermose, 30, har allerede været hos Hedal Kruse Brohus en måned, idet han kom den 1. september.\nMorten er uddannet IT- og elektronikteknolog og kommer fra en stilling som udvikler hos Techhouse.dk.\nForuden de fem fastansatte programmører, sluttede sommerferien midt i august for fem nye datamatikerpraktikanter – der også består af lutter testosteron. De skal de næste 10 uger udgøre to praktikteams.\nDet ene praktikteam, som består af Morten Knudsen, 35, Henrik Hansen, 28, og Jeppe Tornfeldt Sørensen, 27, kommer til at arbejde med mobiludvikling.\nMens det andet team, der udgøres af Lars Johansen, 22, og Brian Havmand, 25, har fået til opgave at udvikle et intranet til en eksisterende kunde.


Sjove og anderledes bryllupsgaver- få inspiration her\nDe 10 mest populære bryllupsgaver\nI samarbejde med Coolstuff.dk har vi udarbejdet en liste over populære, anderledes og sjove bryllupsgaver. Det er vidt forskellige bryllupsgaver du finder på listen og der er helt sikkert noget for enhver smag. Uanset om det er en bryllupsgave til mange penge eller en til knap så mange penge, så er der noget for dig på listen.\nSe hele listen her–>\nTro det eller ej – denne candyfloss-maskine er det bedst sælgende produkt i bryllupsgave. Maskinen er fra KitchPro og gør det nemt at lave sin egen candyfloss. Produktet har rigtig gode anmeldelser og roses bl.a. for at være utrolig nem at rengøre.\nDu kan finde den yderst populære candyfloss-maskine her.\nDenne fontæne er den 2. mest solgte bryllupsgave og anmeldelserne taler for sig selv. Mere end 100 personer har anmeldt produktet – resultatet 4,4 stjerner ud af 5 stjerner. Bryllupsparret bliver med chokoladefontænen i stand til at lave de lækreste desserter, der længe er set.\nLæs anmeldelserne af chokoladefontænen her og se hvorfor den er så populær.\nEt super flot og sjovt telt designet som en gammeldags Volkswagen. Teltet kan rumme 4 personer og har to separate rum med lynlås imellem.\nFind det fine telt, som ligner et folkevognsrugbrød her.\nSå er vi kommet til dette smarte produkt fra Nokia. Der er tale om en vægt, men ikke en hvilken som helst vægt, for denne måler udover vægten også hjerterytme, pulsbølgehastighed, muskelmasse og kropsfedt.\nVægten findes både i hvid og sort – Du kan læse mere om den her.\nFlere og flere har fået øjnene op for at tilberede sin mad “sous vide”, som oversat fra fransk betyder under vakuum. Saft, aroma og smag holdes i maden og du kan med denne maskine nu tilberede maden som på dyre restauranter.\nLæs mere om denne maskine og de forskellige fordele ved at kokkere med den.\nMed dette kort kan du skrabe hele verden. Scratch Map kan enten bruges til de destinationer, hvor man har været eller til de, som man inderligt gerne vil besøge.\nKøb Scratch Map her.\nFindes også i en deluxe udgave her.\nEn utrolig retro gave er dette Impossible Polaroid 600 vintage-kamera, som kan genskabe 80’er stemningen med de kvardratiske billeder.\nDet vil f.eks. være oplagt for brudeparret at tage med på bryllupsrejsen og forevige de gode minder fra rejsen.\nDet flotte Polaroid kamera kan købes lige her til den nette sum af 1019 kroner.\nNår parret nu har besluttet sig for at blive gift, er det også på tide at de får en gave, som skaber sjove oplevelser i deres forhold. Med denne lille håndbog “52 weeks of romance” er parret sikret mange sjove og romantiske oplevelser sammen i tiden fremover.\nKærlighedsspillet som det med rette kan kaldes består af 52 opgaver – 26 til kvinden og 26 til manden, alt sammen opgaver som gavner kærlighedslivet.\nDen sjove lille gave til brudeparret kan købes her.\nKan du godt lige at give en sjov gave og er du på jagt efter en bryllupsgave? I så fald er denne vingummibamse et godt bud på en gave, som vil få mange smil frem på læberne hos brudeparret. Ja, den er god nok. Det er en vingummibamse. Men ikke en hvilken som helst en af slagsen. Den er nemlig mere end 1000 gange så stor som en almindelig vingummibamse og indeholder ikke mindre end 12.600 kalorier.\nSe den sjove vingummibamse lige her\nEn sidste og ligeledes populær bryllupsgave er Sushi Bazookaen her. Den er en selvskreven gave til parret, der elsker sushi og gerne vil lære at lave det selv. Aldrig har det været lettere at lave sushi og resultatet bliver fremragende. På kort tid bliver de ligeså gode til at lave sushi som dem på restauranterne.\nKig forbi siden her og ta’ et kig på produktet.\nFandt du ikke lige det du søgte, vil vi anbefale dig at tage et kig på artiklen Oplevelsesgaver for 2, hvor du kan finde inspiration til en oplevelsesgave som brudeparret kan være sammen om.\nDu kan også finde et stort udvalg af forskellige måske mere seriøse bryllupsgaver i denne artikel, hvor du finder forskellige kategorier som “Til haven”, “Til boligen” og “Til rejsen”.\n← Fitbit – Gaver til dem der motionerer eller skal til at i gang\nGave til 4000 kroner →


Indlæg i Information 14/11 2009 af AC's formand\n>Indlæg i Information 14/11 2009 af AC's formand\nInger Støjberg spænder ben for unge højtuddannede. Kommentar af Erik Jylling, Formand for Akademikernes Centralorganisation (AC)\nRegeringen vil gerne bekæmpe ungdomsarbejdsløsheden. Et nyt unuanceret og rigidt regelsæt har imidlertid medført, at regeringen fra dette efterår har lanceret en generel beskæftigelsesindsats overfor unge, som virker stik imod hensigten for mindre grupper som for eksempel nyuddannede akademikere. De unge akademikere fastholdes i offentlig aktivering frem for at få et fornuftigt afsæt til et job i den private sektor.\nSamtidig har regeringen valgt at lade friske kandidater fra universiteterne stå tilbage på perronen, hvis de skulle være så uheldige at være fyldt 30 år. Konsekvensen er tab af vidensmedarbejdere til de danske virksomheder og en unødvendig underskudsforretning for staten.\nSagens kerne er regeringens nye ungeregler: Alle unge uanset uddannelsesbaggrund slås over én kam. Kontanthjælpsmodtageren på 19 år uden uddannelse skal have en intensiveret indsats; samme medicin skal gives de hurtigste studerende, der når at komme ud af universiteterne, før de har fyldt 30 år. Proportionerne er således: hvis du er over 30 år, skal du aktivers efter 9 måneders ledighed i minimum 4 uger, er du under 30 år, skal du aktiveres efter 3 måneders ledighed i minimum 6 måneder.\nIntentionen om enkelthed i lovgivningen og garanti for en tidlig indsats ud af ledighed til unge er som udgangspunk sympatisk. Regeringen har imidlertid ikke taget højde for, at alder slet ikke er afgørende for ledighedslængden blandt nyuddannede akademikere. Statiske analyser på området er entydige: Aldersinddeling af nyuddannede akademikere giver ikke mening.\nDertil kommer, at den aktiveringsindsats, som de unge akademikere tilbydes under det nye regelsæt, er skruet forkert sammen, ift. hvad der hurtigst giver job i den private sektor. Aktivering kan nemlig ikke i de første seks måneder af et ledighedsforløb omfatte ansættelse i private virksomheder med løntilskud. I stedet skal der nu, som en konsekvens af de nye ungeregler, oprettes flere tusinde aktiveringsstillinger i den offentlige sektor.\nFlere kommuner har allerede meldt ud, at de har vanskeligt ved at finde noget meningsfyldt at sætte de ledige akademikere til. Samtidig indsnævres de nye kandidaters kompetencer til en fortsat karriere i den offentlige sektor, da det nu i bedste fald bliver et udviklingsprojekt i en kommune o.lign., der kan skrives på CV'et; ikke erfaring med udvikling og afsætning af kommercielle produkter.\nHvis regeringen vil bekæmpe ledigheden blandt akademikere bør første erkendelse være, at akademikeres største ledighedsudfordring ikke defineres ud fra, om du er 25, 29 eller 31 år.\nAnden erkendelse bør være, at tidlig aktivering ikke skal foregå i offentlige løntilskudskarruseller men med de aktiveringsredskaber, der kan udvikle de lediges kompetenceprofiler hen imod de erhverv, hvor der er efterspørgsel efter højtuddannede, og hvor de kan gøre en forskel for Danmarks konkurrenceevne.\nForenklingen af ungeindsatsen har gjort de nyuddannede akademikere en bjørnetjeneste. Fortsættes denne aktiveringsfilosofi, spilles hasard med fremtidens vidensmedarbejdere.


Rød løber: De bedste looks fra SAG Award – og et bevis på at Virgil Ablohs seletøj skal bæres med omtanke / Rød løber\nRød løber: De bedste looks fra SAG Award – og et bevis på at Virgil Ablohs seletøj skal bæres med omtanke\nMichael B. Jordan viste, at man ikke automatisk ser godt ud i Ablohs debutkollektion hos Louis Vuitton. Her er vores højdepunkter fra den røde løber.\nTimothee Chalamet og Michael B. Jordan til SAG Award (Foto: Dimitrios Kambouris/Getty Images)\nAmy Adams (Foto: Gregg DeGuire/Getty Images)\nTilbagestrøget hår, bare skuldre og en Celine-kjole, der både var stram og skulpturel – og sort, selvfølgelig (det er jo Hedi Slimane) – Amy Adams tårnede med sit moderne bud på et rød løber-outfit.\nLady Gaga (Foto: Dimitrios Kambouris/Getty Images)\nDer er ingen tvivl om, at Hollywood kan være glade for at have popstjernen blandt de nominerede ved denne sæsons prisuddelinger. Ikke bare fordi hun ofte spiller ‘Shallow’, men også fordi hun forstår at indtage en rød løber. Denne gang var det Dior Haute Couture, der havde lavet den for Lady Gaga enkle kjole. De rå, ufærdige kanter passede godt til hendes image, og så gav hun lige chokeren en ekstra tur på den røde løber.\nTimothée Chalamet (Foto: Gregg DeGuire/Getty Images)\nSelvfølgelig har vi ham med. Ikke kun fordi han kan bære det meste, men fordi han insisterer på at skubbe til forventningerne til herregarderoben på de røde løber – ikke at det er så svært. Denne gang var han mere rå og tilbagelænet, end vi kender ham. Chelsea-boots og læderbukser blev sat sammen med en prikket skjorter (der selvfølgelig var uden på bukserne) og en enkel, åben blazer. Stilet, men også noget man kunne forestille sig, at han havde på en almindelig torsdag.\nLaura Harrier (Foto: Gregg DeGuire/Getty Images)\nDer var også noget afslappet over Harriers specialdesignede Loewe-kjole, der havde et fint spil imellem det stramme og løse, som de løsrevne puff-ærmer understregede.\nEmma Stone (Foto: Gregg DeGuire/Getty Images)\nMåske var afslappethed ligefrem et tema. For selvom der er noget business over sorte bukser med presfolder, så var Louis Vuitton-outfittet også et, som man sagtens kunne forestille sig Stone i ved mindre officielle lejligheder. Og så er det værd at bemærke, at hun udviste søstersolidaritet med den fine pussy bow, der sad skævt på den asymmetriske top.\nMargot Robbie (Foto: Dimitrios Kambouris/Getty Images)\nModerne og majestætisk. Sådan ser vi Robbie i Chanel-kjolen, der giver egyptiske vibes med guldstriberne på det enkle design.\nRami Malek (Foto: Gregg DeGuire/Getty Images)\nSammen med Chalamet er Malek en stærk dresser, der med enkle træk viser, at et jakkesæt ikke behøver at være kedeligt. Her er det Kim Jones’ Dior-look, som beviser pointen. Jakken er knappet i siden med én knap, hvilket giver et sjovt twist, mens Malek igen vælger at køre et sort i sort-look outfit med sorte sneakers.\nLucy Boynton (Foto: Dimitrios Kambouris/Getty Images)\nJeg er faktisk ikke den store fan af Erdems blomstrede univers, men her får det så meget dyster kant af den prikkede, gennemsigtige overkjole, at det fungerer. Den næsten victorianske top med puff-skuldre og høj hals er et sjovt modspil til den underliggende dybe udskæring.\nRachel Weisz (Foto: Gregg DeGuire/Getty Images)\nAsymmetri har fyldt meget i moden i længere tiden. Her er det Givenchy Haute Couture, der bruger grebet til at skabe spil i et ellers enkelt design. Fjerpragten er især med til livliggøre den sorte kjole.\nElisabeth Moss (Foto: Dimitrios Kambouris/Getty Images)\nMoss er startet årets godt på den røde løber, selvom det er to vidt forskellige kjoler, hun har haft på ved Golden Globe og nu SAG Award. Fra en udfordrende Dior-kreation til denne næsten eventyragtige Monique Lhuillier-kjole. Det bliver næsten ikke mere klassisk med den korsetlignende top og florlette, tylkjole, men den fungerer bare.\nMichael B. Jordan (Foto: Frederick M. Brown/Getty Images)\nOg så er det altså Jordan, der viser, at selvom Virgil Abloh er varmere end varm, og selvom flere mænd før ham har skabt positiv opmærksomhed med Louis Vuitton-‘selen’, så er den altså ikke bare et safe bet. Den signalerer noget rebelsk og løssluppent, og sådan skal den også styles. Her står den i mærkelig kontrast til det tilknappede, dobbeltradede jakkesæt med den opknappede skjorte, ligesom selen måske er flottest, når den er tone-i-tone, som vi tidligere har set den båret af Timothée Chalamet og Chadwick Boseman.\nMåske var der nogen, der sagde det samme til Michael B. Jordan. I hvert fald så den blomstrede sele meget skarpere ud, da han smed jakken og blot bar den over skjorten.\nLæs også: Rød løber: De 14 bedst klædte fra Golden Globes – inklusive tre mænd der udfordrede traditionerne\nLæs også: Bradley Cooper og Lady Gaga spiller ’A Star Is Born’-duet live for første gang


Kræftsvulster kræver helt særlig blodstrøm | illvid.dk\nKræft danner kun nye svulster der, hvor blodstrømmen er tilpas. Den nye viden kan føre til medicin, som forhindrer, at kræft spreder sig.\nPubliceret d. 09.10.18\nKræft danner metastaser, når løsrevne kræftceller fra den oprindelige svulst føres med blodet, indtil de på et tidspunkt sætter sig fast på indersiden af en blodåre.\nHer omsluttes kræftcellen af cellerne i årevæggen, som derefter lader den syge celle slippe igennem væggen. I det omgivende væv danner kræftcellen en ny svulst.\nNye forsøg gennemført af forskere fra det franske Institut national de la santé et de la recherche médicale viser, at kræften er afhængig af blodstrømmen i åren for at kunne sprede sig.\nOg ifølge forskerholdet, som fulgte kræftspredning i uklækkede æg fra zebrafisk, kræver det en helt særlig blodgennemstrømning, hvis metastaser skal opstå.\nModerat strøm spreder sygdom\nI de store årer flød blodet med op til 2500 mikrometer i sekundet, og her var strømmen for stærk til, at kræftcellen kunne sætte sig fast, mens den i mindre blodårer var for svag til, at cellerne i årevæggen omsluttede kræftcellen.\nKun i blodårer med en moderat gennemstrømning på 400-600 mikrometer pr. sekund kunne kræftcellen sætte sig fast og lukkes gennem væggen.\nNy viden skal give ny medicin\nForskerne har efterfølgende bekræftet resultaterne ved at studere, hvor metastaser typisk opstår i hjernerne på forsøgsmus og hos mennesker.\nDe håber nu, at den nye viden kan føre til ny medicin, som retter sig mod cellerne i årevæggen. Hvis disse celler kan påvirkes, så de ikke omslutter kræftcellerne, vil de ikke kunne få fodfæste og danne nye svulster.\nKræft foretrækker en moderat blodstrøm\nIkke for høj og ikke for lav. Kræftsvulster opstår, hvor blodgennemstrømningen er lige tilpas:


Optakt til European Poker Awards | PokerNews\nOptakt til European Poker Awards\n2007 December 07 Barry Carter\nI aften bliver der uddelt poker awards for 2007 på Aviation Club i Paris. Der skal uddeles flere priser, og et par danskere er med i kampen om at blive 'rookie of the year'. Men der skal også deles andre priser ud, og de nominerede i de forskellige rækker er:\n• Orla Roche (Irland)\n• Madeleine Harper (England)\n• Thomas Kremser (Østrig)\n• Rob Yong (England)\n• Tiina Korpela (Sverige)\nPokerNews forudsiger: Måske er det for sent han er kommet i gang, men Rob Yong burde få prisen efter at han har etableret den første pokerklub i Europa med fuld licens, klubben 'Dusk Till Dawn'.\n• Julian Thew (England)\n• Alex Kravchenko (Rusland)\n• Carlos Mortensen (Spanien)\n• Andreas Krause (Tyskland)\n• Roland de Wolfe (England)\nPokernews forudsiger: Kravchenko havde et ekstremt imponerende WSOP, hvilket han fuldte op på ved at komme til finalebordet ved WSOP Europa. Julian Thew er om nogen manden i form pt., så vi forudsiger at det bliver en tæt kamp mellem de to.\nMest bemærkelsesværdige turneringspræstation\n• Bruno Fitoussi(Frankrig)\n• Annette Obrestad (Norge)\n• Ram Vaswani (England)\nPokernews forudsiger: Da Carlos Mortensen vandt WPT Championship blev han den første til at vinde Main Event bade ved WPT og WSOP. Han har dog hård konkurrence fra hende der muligvis bliver aftenens helt store vinder, norske Annette Obrestad.\nEuropas bedste kvindespiller\n• Katja Thater (Tyskland)\n• Jen Mason (England)\n• Isabelle Mercier (Frankrig/Canada)\n• Ekaterina Rimskaya-Korsakova (Rusland)\nPokernews forudsiger: For os er det overraskende at Annette Obrestad ikke er nomineret til at blive årets spiller, derfor kan vi ikke se hvem der skulle fravriste hende kvindernes titel.\n• Niklaus Jedlicka (Østrig)\n• Soren Kongsgaard (Danmark)\n• Praz Bansi (England)\n• Sander Lyloff (Danmark)\n• Trond Eidsvig (Norge)\nPokernews forudsiger: Her kommer danskerne så I spil, og vi formoder at denne pris går til Kongsgaard. Han har præsteret solidt hele året igennem, og ligger i toppen af de europæiske rangeringer. Lyloff har haft en enkelt meriterende sejr, men Kongsgaards dominans hele året igennem er imponerende. Annette Obrestad kunne være en 'dark horse', men vi regner med at den går til Kongsgaard.\nSander Lylloff Søren Kongsgaard\nHård kamp om at blive 'Player of the Year'


DF: Løft ældres hverdag uden at gå på kompromis med smitterisikoen - Altinget: ældre\nKommuner har været gode til at tænke nyt og gennemføre aktiviteter i ældreplejen, som har taget hensyn til afstandskrav og hygiejne, skriver ældreordfører Karina Adsbøl (DF). (Foto: Ida Guldbæk Arentsen/Ritzau Scanpix)\nVi blev alle ramt, da covid-19 i slutningen af februar kom til Danmark.\nVores hverdag blev med ét vendt på hovedet, og vi skulle alle vænne os til en ny hverdag. Ingen kendte morgendagen, men alle vidste, at situationen skulle tages alvorligt – meget alvorligt.\nPå landets plejehjem blev beboerne fra den ene dag til den anden isolerede. De pårørende blev forment adgang, og hverdagen med fællesspisning og sociale aktiviteter sat på hold.\nForløbet har været mudret.\nKarina Adsbøl (DF) Ældreordfører\nDet var hårdt – både for de pårørende, men i endnu højere grad for de mange ældre, der pludselig måtte afstå fra samvær med deres kære.\nDe ældres tarv var fra krisens begyndelse topprioritet for Dansk Folkeparti. Som ældreordfører bekymrede det mig, hvordan isolationen ville påvirke vores mange ældre både fysisk og psykisk.\nMange af de initiativer, der blev iværksat, blev i høj grad søsat for at beskytte vores ældre og udsatte mod smittefare, men i kølvandet på disse tiltag opstod en række menneskelige udfordringer. De udfordringer har vi stadig.\nFor hvordan sikrer man de ældre en god hverdag, mens man samtidig minimerer smittefaren?\nRegeringen har nølet\nPersonligt synes jeg, at forløbet har været mudret, og det har taget alt for lang tid at få forhandlet initiativer på plads, der kunne lette dagligdagen for vores ældre samt pårørende rundt om i landet.\nDet ærgrer mig, at den socialdemokratiske regering har nølet, for det har store menneskelige konsekvenser at isolere folk, og ensomheden er svær for mange.\nReelt set ved vi ikke, hvad det kommer til at betyde på sigt, men jeg har dagligt fået hjerteskærende mails fra pårørende, der fortæller historier om, hvor svær isolationen og adskillelsen er.\nDen slags henvendelser må vi ikke sidde overhørig, og derfor bør vi hele tiden afsøge nye muligheder for at løfte hverdagen for vores ældre uden at gå på kompromis med smitterisikoen.\nMen det er ikke en nem opgave. Myndighedernes anbefalinger vægter tungt, men de, der er berørt både personligt og professionelt, har også en stemme i debatten. Sådan bør det i hvert fald være.\nKommuner har tænkt nyt\nRegionerne og KL har langt om længe indgået aftale om, at plejehjemsbeboere med corona ikke skal sendes hjem fra sygehuset, så længe sygehusene har kapacitet til at beholde dem. Det er afgørende, og en af de ting, som Dansk Folkeparti længe har plæderet for.\nDer skal også testes flere fremover, og det skal sikres, at personalet ude i ældreplejen har adgang til alle de nødvendige værnemidler. Samtidig er det nu muligt for kommunerne at søge penge til at styrke samværet udendørs.\nDet bliver altså muligt for de ældre at mødes med deres pårørende og andre beboere uden for plejehjemmet – for eksempel i pavilloner, så samværet også fastholdes på dage, hvor det danske vejr ikke arter sig.\nEn del kommuner har været gode til at tænke nyt og gennemføre sociale aktiviteter under hensyntagen til afstandskrav og hygiejne. Vi har blandt andet set i medierne, hvordan musikere er mødt op foran plejehjem og har aktiveret beboerne med musik og sang.\nDe billeder har varmet mit hjerte, og jeg er ikke i tvivl om, at den slags initiativer gør en kæmpe forskel for vores ældre og derfor i endnu højere grad bør understøttes politisk.\nForrige artikel Center for Sund Aldring: Regeringen overser ældres ret til selvbestemmelse Næste artikel Virkelighedens Velfærd: Løs krisen med saltvandsindsprøjtning til velfærden


På job i udlandet A-kasse muligheder for medlemskab, dagpenge og efterløn - PDF\nDownload "På job i udlandet A-kasse muligheder for medlemskab, dagpenge og efterløn"\n1 På job i udlandet A-kasse muligheder for medlemskab, dagpenge og efterløn Ledernes arbejdsløshedskasse 5. udgave, februar 2014\n2 Indhold Side Arbejdsløshedsforsikring i Danmark... 4 Optagelse i en dansk arbejdsløshedskasse... 4 Udbetaling af dagpenge... 4 Arbejdsløshedsforsikring ved arbejde inden for EØS... 5 Arbejdsløshedsforsikring i beskæftigelseslandet... 6 Forsikring og drift af selvstændig virksomhed i EØS... 7 Udstationering... 7 Bevar dansk medlemskab... 8 Ansatte på ambassader konsulater og ved EU Arbejde i flere lande Forskellige systemer og ydelser i EØS Beskæftigelses- og forsikringsperioder i EØS Forsikret i Danmark indenfor de sidste 5 år Den nødvendige PD U Karantæne Beregning af dagpenge Overskydende timer Hjem til arbejde Ikke forsikret i Danmark indenfor de sidste 5 år Fejl- og dobbeltforsikring Fejlforsikring Dobbeltforsikring Grænsearbejder Vejledning i A-kassen om arbejde i udlandet EØS dagpenge ugers-kravet Planlægning er vigtig Ny periode med EØS dagpenge Udbetaling via A-kassen Betingelser for dagpenge under opholdet Hvis du får arbejde\n3 Dagpenge ved hjemkomst Arbejdssøgning udenfor EØS Arbejde uden for EØS Dagpenge ved hjemkomsten Beregning af dagpenge ved hjemkomst Arbejde på Færøerne Efterløn Efterløn og arbejde i udlandet Udenlandsk arbejde der sidestilles med dansk Udenlandsk arbejde der ikke kan sidestilles med dansk.. 34 Efterlønsbevis Efterlønsbidrag Efterløn i EØS Arbejde og efterløn, mens du bor i EØS-land Social sikring Sygesikring ved arbejde inden for EØS Det blå EU-sygesikringskort Hvornår og hvordan dækker det blå kort EØS-blanketterne A1 ved arbejde i EU forordning 883/ S PD U PD U EU-sygesikringskortet Adresseliste og nyttige links Obs: Alle satser i denne pjece er for året\n4 Arbejdsløshedsforsikring i Danmark For at blive dækket af arbejdsløshedsforsikringen i Danmark, skal du i første omgang melde dig ind i en statsanerkendt arbejdsløshedskasse. Optagelse i en dansk arbejdsløshedskasse Hovedreglerne for at blive optaget i en dansk arbejdsløshedskasse er, at du: er mellem 18 og 2 år under folkepensionsalderen har bopæl og ophold i Danmark på optagelsestidspunktet Du kan optages som lønmodtager enten som fuldtids- eller deltidsforsikret. Der gælder særlige regler for optagelse af dimittender. Herudover kan du optages som selvstændig erhvervsdrivende, hvis du driver selvstændig virksomhed i væsentligt omfang. Udbetaling af dagpenge For at blive dagpengeberettiget skal du have været medlem af en arbejdsløshedskasse i 1 år og have haft timers ustøttet arbejde inden for de sidste 3 år i medlemsperioden/ perioderne. Det vil sige lønarbejde på almindelige lønmodtagervilkår eller drevet selvstændig virksomhed i væsentligt omfang. Herudover skal du stå til rådighed for arbejdsmarkedet og være tilmeldt Jobcentret som jobsøgende. Dagpengebeløbet udgør 90 % af tidligere indtægt, dog max kr. pr. uge for fuldtidsforsikrede medlemmer. 4\n5 Arbejdsløshedsforsikring ved arbejde inden for EØS EØS-aftalen handler om samarbejde mellem EU- og EFTAlandene. Aftalen grundlagde Det Europæiske Økonomiske Samarbejdsområde (EØS) og indeholdt blandt andet nogle fælles regler om arbejdsløshedsforsikring. Hvis reglerne er opfyldt kan man medregne forsikrings- og beskæftigelsesperioder fra de andre lande, til opfyldelse af de nationale krav til ydelser. Nugældende forordning har nummer 883/2004. De lande, som er omfattet af EØS-aftalen er: Belgien Italien Schweiz Bulgarien Kroatien Slovakiet Cypern (Græske del) Letland Slovenien Danmark Liechtenstein Spanien Estland Litauen Storbritannien Finland Luxembourg Sverige Frankrig Malta Tjekkiet Grækenland Norge Tyskland Holland Polen Ungarn Irland Portugal Østrig Island Rumænien Følgende andre områder hører også under EØS-området: Azorerne, Guadeloupe, Martinique, Madeira, De Canariske Øer, Fransk Guyana, Reunion, Balearerne (Mallorca, Ibiza), Gibraltar, Ceuta, Melilla; Shetlandsøerne, Orkney Øerne, Western Isles, Hebriderne, St. Martin, og Isle of Wright. 5\n6 Arbejdsløshedsforsikring i beskæftigelseslandet Hovedreglen er, at du som statsborger i EØS skal arbejdsløshedsforsikres i det land, hvor du arbejder. Hvis du kan dokumentere, at du ikke kan blive omfattet af arbejdsløshedsforsikringen i et andet EØS-land, er det muligt at forblive medlem af en dansk arbejdsløshedskasse. Et godt råd er, at du ikke skal melde dig ud af din danske arbejdsløshedskasse, før du er sikker på at være arbejdsløshedsforsikret i det andet EØS-land. Umiddelbart efter ankomsten til det andet EØS-land, skal du sikre dig, at der sker en tilmelding til landets arbejdsløshedsforsikring. I de lande, hvor medlemskabet er obligatorisk, skal du sørge for, at arbejdsgiveren foretager denne tilmelding. Det skal understreges, at du ikke kan opnå rettigheder ved blot at betale kontingent til en dansk arbejdsløshedskasse. Du skal altid selv sørge for at være korrekt forsikret, da du ellers kan løbe ind i problemer sidenhen. Vær opmærksom på, at hvis du får en blanket fra det andet EØS-lands myndighed, hvor der bare står, at du ikke har været omfattet af landets arbejdsløshedsforsikring, så er det ikke dokumentation nok. Årsagen til, at du ikke kan omfattes, skal ligeledes fremgå. Ellers kan vi ikke vurdere, om du har været korrekt forsikret, og dermed kan der opstå problemer i forbindelse med dine forventninger til forsikringen. Du har dog altid mulighed for, at klage over en afgørelse truffet af arbejdsløshedskassen. 6\n7 Forsikring og drift af selvstændig virksomhed i EØS Fra 1. maj 2010 gælder forordningen også for selvstændige erhvervsdrivende. Det betyder, at forsikrings- og beskæftigelsesperioder nu kan overføres mellem EØSlandene. Vær opmærksom på, at det kun er perioder efter 1. maj 2010 der kan bruges. Overvejer du at drive selvstændig virksomhed i et andet EØS land så tag kontakt til landet for, at høre om du kan optages i deres forsikringssystem. Sørg altid for, at få en skriftlig bekræftelse på, at du kan fortsætte dit medlemskab i din danske arbejdsløshedskasse, hvis du ikke kan blive omfattet af det andet EØS-lands forsikringssystem. I nogle EØS-lande kan selvstændige erhvervsdrivende stadig ikke blive forsikret imod arbejdsløshed. Det betyder at du så har mulighed for, at forblive medlem af en dansk arbejdsløshedskasse. Reglerne om ophør af selvstændig virksomhed er yderst komplicerede. Kontakt os derfor for yderligere vejledning omkring ophør. Eventuel ledighed skal behandles efter de regler, som er gældende for selvstændige. Husk: Du er selv ansvarlig for, at være korrekt forsikret. Udstationering Ved en udstationering præciseres det, at der skal være en direkte forbindelse mellem den udsendte lønmodtager og arbejdsgiveren. For at kunne afgøre om der er en sådan forbindelse, skal følgende tages i betragtning. ansvaret for ansættelsen arbejdskontrakt aflønning afskedigelse og beføjelser til, at afgøre arbejdets art Det betyder, at hvis en person er direkte ansat af en lokal arbejdsgiver i et medlemsland til midlertidigt arbejde, så er der ikke tale om udsendelse. 7\n8 Bevar dansk medlemskab Som udstationeret til andet EØS land, af en dansk arbejdsgiver, kan du i nogle tilfælde få lov til, at bevare medlemskabet af dansk arbejdsløshedsforsikring. Forudsætningen er, at din danske arbejdsgiver betaler lønnen i udstationeringsperioden, som ikke overstiger 24 måneder. Udbetaling Danmark skal desuden godkende, at du er omfattet af dansk social sikring under udsendelsen. Din arbejdsgiver skal benytte til ansøgning om godkendelsen. Er du selvstændig kan du også finde det relevante skema på Send kopi af godkendelse til os. På den måde sikrer vi, at du er korrekt arbejdsløshedsforsikret. Hvis du forud for udsendelsen er klar over, at du skal være udsendt i mere end 2 år, kan Udbetaling Danmark og den kompetente myndighed i det andet EØS-land indgå en særlig individuel aftale. En sådan aftale kan højst bevilliges for 3 år. Du kan først få en ny udvidet tilladelse, når du har været hjemme i Danmark og har haft arbejde i 3 år. Er den planlagte udsendelsesperiode beregnet til at vare over 3 år, kan der ikke indgås en aftale. Du skal derfor fra starten af sin udsendelsesperiode være omfattet af lovgivningen i beskæftigelseslandet. Af hensyn til en konkret sagsbehandling er det af praktiske grunde vigtigt at holde os orienteret om, hvilken form for udstationering der er tale om. Ligeledes er det vigtigt at du sørger for, at vi hele tiden har kendskab til din adresse, hvis vi skulle have behov for, at fortælle dig om nye regler på området. Som udstationeret har du også mulighed for at blive optaget i en dansk arbejdsløshedskasse, hvis du har haft fast bopæl i Danmark umiddelbart før udsendelsen, eller hvis du tidligere 8\n9 har været forsikret i Danmark. Fortsat medlemsskab/ optagelse er afhængig af, om Udbetaling Danmark godkender udstationeringen. Kontakt os derfor altid for, at høre nærmere omkring betydningen af, at tage arbejde i et andet land. Eksempel: 1. Du bliver udsendt til arbejde i Spanien. Ved udsendelsens start er perioden beregnet til 18 måneder. Imidlertid viser det sig siden, at det bliver til 2 år. Her får du dog mulighed for, at bevare dansk social sikring, da den forventede periode var under 24 måneder og dermed inde for bestemmelsens rammer. 2. Skal du udsendes til midlertidigt arbejde til Italien og perioden er sat til 20 måneder, ja så kan du få en afgørelse fra Udbetaling Danmark om, at du er omfattet af dansk social sikring i udsendelsesperioden. Perioden ligger inden for rammerne af max 24 måneder. Du skal naturligvis have været omfattet af dansk social sikring inden udsendelsen. 3. Skal du være udsendt 3 år skal du derimod søge om en særlig individuel aftale en Artikel 16 aftale for, at kunne være omfattet af dansk social sikring under udsendelsen. Ved du fra starten af udsendelsen at perioden kommer til, at strække sig udover 3 år kan du ikke være omfattet af dansk social sikring og dermed bevare medlemskabet af din danske arbejdsløshedskasse. Du skal straks overføres til det andet EØS-lands arbejdsløshedsforsikring. Du skal altid søge om tilladelse til, at være under dansk social sikring for den reelle periode så derfor er det meget vigtigt, at du får rådgivning af Lederne om konsekvenserne af en overflytning til et andet EØS-lands forsikring. 9\n10 Konsekvenserne kan være store især hvis du er tilmeldt efterlønsordningen og er tæt på din efterlønsalder og dermed gerne skulle sikre din ret til et efterlønsbevis. Er du ikke medlem i en dansk arbejdsløshedskasse når du når efterlønsalderen og kan opfylde beskæftigelseskravet med dansk arbejde ryger muligheden for, at få et efterlønsbevis indtil du kan opfylde kravet. Det indebærer også, at efterlønsbidraget fortsat skal betales og du forringer dine muligheder for skattefri præmie. Har du været udsendt i 24 måneder og er vendt tilbage til dit arbejde i Danmark og det så viser sig, at der er brug for dig igen i EØS-landet så kan du, hvis der er gået mindst 2 måneder, søge Udbetaling Danmark om en ny tilladelse. Vær forberedt på uddybende spørgsmål fra Udbetaling Danmark, da de foretager en konkret vurdering i de enkelte tilfælde, hvor man igen søger en aftale efter en relativ kort periode med arbejde hjemme i Danmark. Gør dig selv en tjeneste og undersøg altid, dine muligheder for, at sikre korrekt arbejdsløshedsforsikring, så du kan undgå ubehagelige overraskelser ved hjemkomst eller i forbindelse med, at du gerne vil have dit efterlønsbevis. Ansatte på ambassader konsulater og ved EU Hvis du er ansat på ambassader, konsulater eller som hjælpepersonale ved EU, gælder der særlige regler, og du bør derfor kontakte Lederne for yderligere vejledning. 10\n11 Arbejde i flere lande Hvis du bor i Danmark og arbejder for en dansk arbejdsgiver, men en del af dit arbejde udføres i flere EØS-lande, så skal din arbejdsgiver indhente en godkendelse fra Udbetaling Danmark om at bevare social sikring i Danmark. Din arbejdsgiver skal benytte til ansøgning om godkendelsen. Du vil herefter modtage en afgørelse som sikrer, at du er korrekt socialt forsikret og dermed har ret til fortsat medlemskab i en dansk arbejdsløshedskasse. Hovedreglen er, at 25 % af arbejdet skal udføres i bopælslandet i Danmark. Se følgende eksempler: 1. En person, som har bopæl i Danmark, arbejder fuldtids i Danmark som supervisor for en arbejdsgiver med hjemsted i Danmark. Han arbejder for den samme arbejdsgiver ca. en til to dage om måneden i Italien. Han er omfattet af dansk lovgivning om social sikring under arbejdet i Italien, da han udfører en væsentlig del af sit arbejde i bopælslandet, Danmark (over 25 % i Danmark). 2. En leder, der har bopæl i Danmark, arbejder den største del af sin arbejdstid i Danmark for en tysk virksomhed. En til to gange om måneden skal han møde på virksomhedens hovedkontor i Tyskland. Han er omfattet af dansk lovgivning om social sikring, da han udfører en væsentlig del af sit arbejde i bopælslandet, Danmark (over 25 % i Danmark). 11\n12 3. En salgschef med bopæl i Danmark arbejder det meste af sin arbejdstid i Danmark for en virksomhed med hjemsted i Sverige. Han skal to gange om året deltage i internationale messer, der typisk varer en uges tid. Den første messe foregår altid i januar måned i Belgien, og den anden messe i august måned i Tyskland. Personen kan anses som, at udøve lønnet beskæftigelse i flere medlemslande. Også her gælder det, at du skal printe og udfylde spørgeskemaet fra Udbetaling Danmarks hjemmeside og have en afgørelse om, at du er omfattet af dansk social sikring og dermed kan bevare medlemskabet af en dansk arbejdsløshedskasse. En afgørelse omkring arbejde i flere lande og social sikring i Danmark udstedes for et år ad gangen. Arbejder du stadigvæk på samme måde efter 1 år, skal din arbejdsgiver søge om en ny godkendelse. Tidligere udstedte attester uden slutdato gælder højst 10 år. 12\n13 Forskellige systemer og ydelser i EØS Arbejdsløshedsforsikringen i andre EØS-lande er ofte så tæt forbundet med ansættelsen, at bidraget til forsikringen normalt betales af arbejdsgiveren og lønmodtageren via direkte fradrag i lønnen. Ydelser i tilfælde af ledighed varierer meget fra land til land. Både med hensyn til det udbetalte beløbs størrelse og til længden af perioden. Forhør dig derfor nærmere der hvor du bor og arbejder, hvis du bliver ledig. Vender du derimod tilbage til Danmark i forbindelse med dit arbejdsophør, så kontakt Lederne inden du vender hjem til Danmark for nærmere vejledning. Beskæftigelses- og forsikringsperioder i EØS Forsikret i Danmark indenfor de sidste 5 år En person, der har været beskæftiget og arbejdsløshedsforsikret i et andet EØS-land, kan som ledig vende hjem til Danmark og få udbetalt dagpenge uden først at opnå ny beskæftigelse. En vigtig forudsætning herfor er, at du har været forsikret i Danmark inden for de sidste 5 år. Opfylder du ikke denne forudsætning, gælder der andre regler for, hvordan du bliver berettiget til dagpenge i Danmark (jf. nedenfor under afsnittet Hjemkomst efter 5 årsperioden ). At holde sig inden for 5 års-perioden er imidlertid ikke den eneste betingelse, der knytter sig til dagpengeretten. Ved hjemkomsten skal du: bede om genoptagelse i arbejdsløshedskassen inden 8 uger efter forsikringsdækningens ophør i det andet EØSland. Denne tidsfrist skal overholdes, hvis du vil overføre medlemsanciennitet fra det andet EØS-land. I de lande, hvor medlemskabet af en arbejdsløshedskasse er obligatorisk, er det normalt, at forsikringsdækningen ophører, samtidig med at lønudbetalingen stopper. 13\n14 tilmelde dig Jobcentret. Det gør du på Dagpenge kan først udbetales, når du har henvendt dig til både arbejdsløshedskassen og Jobcentret. En anden central forudsætning for at kunne overføre beskæftigelses- og forsikringsperioder fra et andet EØS-land er, at du er i besiddelse af en udfyldt formular PD U1. Formularen er en bekræftelse på beskæftigelses- og forsikringsperioder i et andet EØS-land, og den udstedes af myndighederne i det pågældende land. Før du sætter kursen hjemad, skal du bede de lokale myndigheder om at udstede en formular PD U1. Vær opmærksom på, at der kan være lang ventetid på, at få udstedt en formular PD U1. Det er derfor bedst, at du sikrer dig formularen inden hjemrejsen. Hvis det af forskellige grunde ikke er muligt at få udstedt formularen, kan Lederne være behjælpelig med at fremskaffe den, efter du er kommet hjem. I denne forbindelse skal du være opmærksom på, at arbejdsløshedskassen i princippet ikke kan udbetale dagpenge, før der foreligger en godkendt formular PD U1. Hvis du ved hjemkomsten ikke har en formular PD U1, har Lederne dog alligevel mulighed for at udbetale dagpenge i op til 6 måneder, hvis du: 1. har ansøgt om at få udstedt en formular PD U1. 2. kan fremvise behørig dokumentation for, at du har været forsikret i det andet EØS-land. 3. underskriver en erklæring om tilbagebetaling, hvis det senere viser sig, at der er udbetalt dagpenge med urette. Udbetaling af dagpenge ud over de 6 måneder kan kun ske med Styrelsen for Arbejdsmarked og Rekrutterings godkendelse. 14\n15 Den nødvendige PD U1 Det er vigtigt at huske, at arbejdsløshedskassen altid skal have en formular PD U1 fra det andet EØS-land for at kunne medregne dine forsikrings- og beskæftigelsesperioder. Kontakt os gerne, hvis du har brug for vores hjælp til at skaffe den nødvendige dokumentation. Karantæne Under ophold i udlandet er du som medlem af en dansk arbejdsløshedskasse omfattet af de karantæneregler, der gælder ved selvforskyldt ledighed. Opsiger du din stilling, og kan grunden til arbejdets ophør tilregnes dig selv, får du en 3 ugers effektiv karantæne. Undtaget herfra er de situationer, hvor: 1. arbejdet udføres for en udenlandsk arbejdsgiver. 2. bopælen er flyttet til udlandet. Beregning af dagpenge Som hovedregel beregnes dagpenge efter beskæftigelse i et andet EØS-land på baggrund af den seneste lønindtægt i Danmark indenfor de seneste 5 år. For så vidt angår grænsearbejdere skal lønindtægt eller indtægt fra selvstændig virksomhed fra det seneste arbejdsland anvendes om beregningsgrundlag. Husk altid at gemme dokumentation for arbejde i ind- og udland i form af kontrakt/lønsedler til brug for opfyldelse af beskæftigelseskravet på løntimer indenfor 3 år. 15\n16 Overskydende timer Overskydende timer kan blive modregnet i arbejdsløshedsdagpengene/efterlønnen, hvis du er ledig eller kan gå på efterløn, når du vender hjem fra arbejde i udlandet. Der er tale om et kompliceret regelsæt, så du bør kontakte din arbejdsløshedskasse for nærmere orientering i god tid inden du vender hjem. Hjem til arbejde Har du ikke behov for at få udbetalt dagpenge ved hjemkomsten, men stadig ønsker at overføre dine beskæftigelses- og forsikringsperioder fra et andet EØS-land, gælder næsten samme regler som ovenfor. Overholder du 5 års-reglen - dvs. at du har været forsikret i Danmark inden for de sidste 5 år - skal du bede om genoptagelse i arbejdsløshedskassen inden 8 uger efter forsikringsdækningens ophør i det andet EØS-land. For at kunne overføre forsikringsperioder gælder betingelsen om en udfyldt formular PD U1 også. Den eneste forskel er, at du ikke skal melde dig i Jobcentret som ledig. Hvis du ikke søger om genoptagelse i en dansk arbejdsløshedskasse inden for 8 ugers-fristen, er der stadigvæk mulighed for at få overført dine beskæftigelsesperioder fra et andet EØS-land. Beskæftigelsesperioder fra et andet EØS-land kan altid tælles med i det regnestykke, som afgør, om du opfylder betingelserne for at være berettiget til dagpenge i Danmark. De beskæftigelsesperioder, du ønsker at overføre, skal dokumenteres på en udfyldt formular PD U1. Gem dog altid din kontrakt og dine lønsedler. Har du ikke overholdt 8 ugers-fristen, skal du, når du genindmelder dig, opfylde de almindelige krav om medlemskab og arbejde, hvis du efterfølgende bliver ledig. Det er derfor meget vigtigt at kende til reglerne, så du sikrer dine rettigheder. Kontakt os gerne inden du kommer hjem til 16\n17 Danmark, så der ikke kommer ubehagelige overraskelser ved hjemkomsten. Hvis du, da du tog ud til et EØS-land, var omfattet af ordningen om betaling af efterlønsbidrag, skal du, når du vender tilbage til Danmark efterbetale efterlønsbidraget for den periode, hvor du har været ude inden 3 måneder, hvis du vil have mulighed for senere at kunne gå på efterløn. Vær dog opmærksom på, at der gælder særlige krav om dansk beskæftigelse, hvis du skal på efterløn. Ikke forsikret i Danmark indenfor de sidste 5 år Hvis du ikke har været forsikret i Danmark inden for de sidste 5 år, skal du have arbejde i Danmark, før du kan genoptages i en dansk arbejdsløshedskasse. Det samme gælder hvis du aldrig har været medlem af en dansk arbejdsløshedskasse. Betingelserne for at kunne overføre forsikringsperioder fra et andet EØS-land er følgende: Arbejdet i Danmark skal være påbegyndt inden 8 uger efter forsikringsdækningens ophør i det andet EØS-land. Vælger du at blive fuldtidsforsikret, skal du desuden arbejde i mindst 296 timer inden for 12 uger eller 3 måneder for at kunne overføre beskæftigelses- og forsikringsperioder fra det andet EØS-land. Deltidsforsikrede skal arbejde i mindst 148 timer inden for 12 uger eller 3 måneder. Du skal søge om (gen)optagelse i en dansk arbejdsløshedskasse inden 8 uger efter forsikringsdækningens ophør i det andet EØS-land. Hvad enten du bliver fuldtids- eller deltidsforsikret, er kravet, at der i de nævnte beskæftigelses-perioder skal være tale om almindelige løn- og ansættelsesvilkår. Som i alle andre tilfælde skal forsikrings- og beskæftigelsesperioder fra det andet EØS-land dokumenteres på en formular PD U1. 17\n18 Fejl- og dobbeltforsikring Overholder du ikke de beskrevne regler om arbejdsløshedsforsikring ved arbejde inden for EØS, vil der opstå situationer, hvor du er fejl- eller dobbeltforsikret. Ved fejlforsikring forstås medlemskab af en dansk arbejdsløshedskasse til trods for, at du skulle være overflyttet til arbejdsløshedsforsikringen i et andet EØS-land. Ved dobbeltforsikring forstås bibeholdelse af medlemskab i en dansk arbejdsløshedskasse samtidig med, at du er blevet arbejdsløshedsforsikret i et andet EØS-land. Konsekvenserne af eventuelle fejl- eller dobbeltforsikringsperioder afhænger af periodens længde. Fejlforsikring Det er vigtigt, at du er arbejdsløshedsforsikret, der hvor du bør være. Fejlforsikring kan nemlig i yderste konsekvens medføre, at du mister retten til dagpenge eller efterløn. Det kan derfor ikke siges tit nok, at det er vigtigt at få afklaret medlemskabet, for du opnår ingen rettigheder ved blot at bevare dit medlemskab af en dansk arbejdsløshedskasse, hvis det senere viser sig, at du skulle have været omfattet af et andet EØS-lands forsikring. På trods af denne opfordring skal det samtidig understreges, at du ikke skal udmeldes af den danske arbejdsløshedskasse, før du er blevet omfattet af det andet lands forsikring. Hold øje med om det står opført på din lønseddel. Eksempel på fejlforsikring Et medlem har været retsmæssigt forsikret i en dansk arbejdsløshedskasse i perioden 1. august 1998 til 30. april Medlemmet har i denne periode arbejdet på helt almindelige funktionærvilkår på fuldtid. Medlemmet tager arbejde den 1. maj 2000 i Frankrig, men bliver ikke forsikret 18\n19 der. Arbejdet ophører den 30. juni Der er altså en fejlforsikringsperiode på 2 måneder. Herefter er medlemmet igen retsmæssigt forsikret indtil 1. august 2000, hvor medlemmet igen påtager sig arbejde i Frankrig, hvor arbejdet ophører den 31. juli Medlemmet lærte ikke noget af sidste fejlforsikringsperiode og er atter fejlforsikret i perioden 1. august 2000 til 31. juli 2001, denne gang altså 12 måneder. Fra 1. august 2001 er medlemmet igen retsmæssigt forsikret og melder sig ledig den 3. september Medlemskabet skal annulleres i perioderne med fejlforsikring og det arbejde, der er udført i perioderne, kan ikke medregnes til opfyldelse af beskæftigelseskravet, ligesom medlemsbidraget skal tilbagebetales. Medlemmet har imidlertid været korrekt forsikret i mere end 1 år forud for perioderne med fejlforsikring, så derfor skal man så finde ud af, om beskæftigelseskravet er opfyldt i en periode, hvor der har været restmæssig forsikring. I perioden fra den 1. august 1998 til den 30. april 2000 var der retsmæssig forsikring, og medlemmet arbejdede på fuldtid. Vi kan derfor bruge dette beskæftigelsesforhold til opfyldelse af beskæftigelseskravet på 1924 løntimer inden for 3 år, da medlemmet ledigmelder sig den 3. september Det følger heraf, at medlemmet selvfølgelig også skal opfylde alle andre betingelser for ret til dagpenge herunder blandt andet tilmelding til arbejdsformidlingen på første ledige dag. Illustration af eksemplet Retmæssigt medlem i DK Fejlforsikret Ikke i arbejde Fejlforsikret Ikke i arbejde Søger om dagpenge Arbejde på fuld tid i DK Arbejde i Frankrig Arbejde i Frankrig Det skal understreges, at du ingen rettigheder kan opnå ved blot at betale kontingent til en dansk arbejdsløshedskasse. 19\n20 Dobbeltforsikring Der er forskel på, om perioden med dobbeltforsikring har varet i under eller over 5 år. a) Dobbeltforsikring i 5 år og derunder Hvis du inden for de sidste 5 år har været korrekt forsikret i Danmark, skal medlemskabet annulleres af den danske arbejdsløshedskasse, og kontingentet skal tilbagebetales for de perioder, hvor du korrekt har været omfattet af et andet EØS-lands forsikringssystem, samtidig med at medlemskabet af den danske arbejdsløshedskasse er bevaret. Medlemskabet af den danske arbejdsløshedskasse fortsætter uden ansøgning fra det tidspunkt, hvor den seneste periode med dobbeltforsikring er ophørt. Er der tale om, at du har været korrekt forsikret i Danmark og samtidig har været omfattet af et andet EØS-lands forsikringssystem, er det op til det andet EØS-land at afgøre, hvorvidt der kan ske tilbagebetaling af bidrag. Hvis du har hyppige kortvarige ansættelser (f. eks. vikararbejde på en færge), hvor administrationen for arbejdsløshedskassen unødig besværliggøres af gentagne ind- og udmeldelser, kan medlemskabet opretholdes ubrudt under forudsætning af, at arbejdsløshedskassen efterfølgende annullerer dobbeltforsikringsperioderne ved løbende som fast procedure at indhente formular PD U1 fra det andet EØS-land. b) Dobbeltforsikring i over 5 år Hvis du ikke har været korrekt forsikret i Danmark inden for de sidste 5 år, anses medlemskabet igen for korrekt, når du påbegynder arbejde i Danmark. Uretmæssige forsikringsperioder skal annulleres og kontingentet tilbagebetales. Forsikringsperioden fra det andet EØS-land kan kun medregnes, hvis du påbegynder arbejde inden 8 uger fra forsikringsdækningens ophør i det andet EØS-land, og 20\n21 arbejdet varer mindst 296/148 timer inden for en periode på 12 uger/3 måneder. Hvis der er tale om, at du har været korrekt forsikret i Danmark og samtidig har været omfattet af et andet EØSlands forsikringssystem, er det op til det andet EØS-land at afgøre, hvorvidt der kan tilbagebetales bidrag for denne fejlforsikringsperiode. Vær opmærksom på at der gælder en forældelsesfrist på 3 år for tilbagebetaling af kontingent. Grænsearbejder En person, der er beskæftiget i ét EØS-land, har bopæl i et andet EØS-land og vender hjem til sin bopæl hver dag eller mindst én gang om ugen, er grænsearbejder. Som grænsearbejder skal du under beskæftigelsen være omfattet af arbejdsløshedsforsikringen i det land, hvor du arbejder. Bliver du som grænsearbejder delvis eller periodisk arbejdsløs, skal dagpengene udbetales i det land, hvor du arbejder. Bliver du helt ledig, er det bopælsstaten, som er ansvarlig for at udbetale dagpenge. For at få overført medlemsanciennitet skal du som grænsearbejder henvende dig til din danske arbejdsløshedskasse inden 8 uger efter forsikringsdækningens ophør i det andet EØS-land. Udbetaling af dagpenge sker fra den dag, hvor du har henvendt dig til arbejdsløshedskassen og Jobcentret. Der vil ikke være krav om beskæftigelse i Danmark forud for optagelsen, men dagpenge kan ikke udbetales, før du har henvendt dig på Jobcentret. Du bør derfor melde dig på Jobcentret allerede den første ledighedsdag. Udbetaling af dagpenge er betinget af, at en formular PD U1 foreligger fra det andet lands myndighed. 21\n22 Hvis du bor i Sverige eller Tyskland og arbejder i Danmark, skal du være medlem af en dansk arbejdsløshedskasse, så længe du arbejder i Danmark. Hvis du bliver fuldt ledig, skal du altid have dagpenge fra bopælslandet. Det er muligt også at stille sig til rådighed for job i det land, hvor du arbejdede og bliver ledig fra. Orienter dit jobcenter ved tilmeldingen om, at du er grænsegænger. Du skal dog altid ved fultidsledighed have udbetalt dagpenge i dit bopælsland og der opfylde de krav der er til dig som ledig og arbejdssøgende. Tag derfor kontakt til din arbejdsløshedskasse, der hvor du bor. 22\n23 Vejledning i A-kassen om arbejde i udlandet Du er velkommen til at kontakte A-kassen med dine konkrete spørgsmål. Du kan også søge oplysningerne på vores hjemmeside hvor denne pjece ligeledes kan downloades. Særligt hvis du er forsikret i et andet EØS land og tager direkte til et arbejdsforhold uden for EØS, kan du miste dine rettigheder. Kontakt os hvis det kan blive din situation. EØS dagpenge Danske statsborgere kan, under visse betingelser, søge arbejde i et andet land inden for EØS og samtidig bevare retten til danske dagpenge i op til 3 måneder. Betingelserne er følgende: Du skal ansøge om en formular PD U2, inden du rejser. Du skal være statsborger, konventionsflygtning eller statsløs og bosat i et EØS-land. Du skal være medlem af en dansk A-kasse. Du skal opfylde de almindelige betingelser for ret til dagpenge på afrejsetidspunktet. Du skal have bopæl og ophold i Danmark til og med afrejsedatoen på din ansøgning. Du skal sammenlagt have været tilmeldt Jobcentret som fuldt ledig og have stået til rådighed i mindst 4 uger, efter du sidst blev arbejdsløs (4ugers-kravet). 23\n24 4 ugers-kravet At du kan medregne perioder, hvor du har stået til rådighed for arbejdsmarkedet, herunder perioder, hvor du afvikler karantæne. Det betyder, at du skal have optjent ret til dagpenge, men ikke nødvendigvis, at du får udbetalt dagpenge. At du skal holde kontakt med Jobcentret. At ferie, både egen ferie og ferie med feriedagpenge, ikke kan tælle med i 4 ugers-kravet. Arbejde afbryder som udgangspunkt 4 ugers-kravet. Du må dog have højst 2 dages arbejde i 4 ugers-perioden - timetallet er ligegyldigt. At sygdomsperioder som udgangspunkt ikke tæller med. Du kan dog søge om dispensation ved sygdom af kortere varighed i din arbejdsløshedskasse, herunder barns sygdom. At du ikke må arbejde. Hvis du opfylder ovenstående betingelser, kan du søge om at få udstedt en formular PD U2 i arbejdsløshedskassen. Med denne formular har du ret til få udbetalt danske dagpenge, mens du søger arbejde i et andet EØS-land. Planlægning er vigtig Efter at have printet formular PD U2 på hvor du finder den under EØS blanketter. Du skal selv udfylde del A og efterfølgende få Jobcentret til, at udfylde del B. Herefter skal du sende formularen til arbejdsløshedskassen. Dette kan tidligst gøres 4 uger før afrejsen. Arbejdsløshedskassen skal herefter have modtaget din ansøgning 2 uger før afrejsen for at kunne give dig tilladelsen 1 uge før, du rejser ud. 24\n25 Det er derfor vigtigt at planlægge udlandsopholdet i god tid. Husk at få udstedt det blå EU-sygesikringskort inden du rejser. Fri for egen regning i en periode med EØS dagpenge Overvejer du, at holde fri/ferie i en kort periode mens du er jobsøgende i et andet EØS land, har du nu muligheden. Du kan ikke modtage feriedagpenge i en periode med EØSdagpenge, men du kan modtage feriegodtgørelse eller holde fri for egen regning af kortere varighed i perioden. Ved kortere varighed forstås sammenlagt højst 7 dage. Du skal give besked til arbejdsløshedskassen og arbejdsformidlingen i det EØS-land, hvor der søges arbejde. I det tidsrum hvor du ikke står til rådighed for arbejdsmarkedet i det andet EØS land, kan der ikke udbetales ydelser fra arbejdsløshedskassen. Nu er der også åbnet mulighed for, at du kan tage hjem i 3 måneders perioden og ud igen inden for 3 måneders perioden uden, at skulle søge om en ny PD U2. Du kan dog ikke få ydelser i den periode hvor du lige er hjemme og vende. Hør nærmere i a-kassen, hvis du har dette behov. Ny periode med EØS dagpenge Det er muligt for dig, at vende hjem til Danmark inden for 3- måneders-perioden og efterfølgende tage af sted igen inden for samme 3-måneders-periode med ret til EØS-dagpenge. Det er ikke muligt, at modtage ydelser fra a-kassen i den periode, hvor du indenfor 3-måneders-perioden opholder dig i Danmark, hvis du ønsker at benytte resten af din 3-månederperiode. Hvis du derimod tilmelder dig Jobcentret som aktivt arbejdssøgende, anses perioden med EØS-dagpenge for afbrudt og du kan modtage dagpenge fra a-kassen, hvis de almindelige betingelser herfor er opfyldt. 25\n26 Har du haft en periode med EØS dagpenge, skal du have arbejdet i 296 timer, før du kan få en ny periode. Udbetaling via A-kassen PD U2 giver ret til udbetaling af danske dagpenge i hele den periode, som er angivet på godkendelsen. Kravet er blot, at du tilmelder dig Jobcenteret i det andet EØS-land senest syv dage efter startdatoen. Hvis du tilmelder dig efter, de syv dage er gået betyder det, at dagpenge først kan udbetales fra den dato, hvor tilmeldingen sker. Udbetalingen af dagpenge sker via din danske arbejdsløshedskasse. Arbejdsløshedskassen sørger for din udbetaling og, at der bliver tilbageholdt dansk a-skat. Husk at udfylde et EØS-dagpengekort. Kortet skal udfyldes hver måned og det gøres på Arbejdsløshedskassen skal afvente underretningen om din tilmelding til EØS-landets Jobcenter. Der kan derfor godt gå noget tid før Lederne kan udbetale dig dagpenge. Det bør du tage højde for, når du tager af sted. Betingelser for dagpenge under opholdet Betingelserne for at kunne modtage dagpenge under opholdet er, at du står til rådighed for arbejdsmarkedet i det andet EØS-land. Desuden skal du overholde landets regler med hensyn til kontrol på deres Jobcenter. Endelig skal du stadig betale kontingent til Lederne i hele perioden, som sædvanlig. 26\n27 Hvis du får arbejde Når du får arbejde i det andet EØS land skal du naturligvis ikke længere have dagpenge fra Danmark og du skal optages i det andets EØS-lands forsikringssystem. Reglerne om arbejdsløshedsforsikring ved arbejde inden for EØS er beskrevet tidligere i denne pjece. Dagpenge ved hjemkomst Husk at tilmelde dig i Jobcentret inden perioden udløber, ellers kan udbetaling af dagpenge i Danmark ikke genoptages. Hvis du vil bevare retten til dagpenge, skal du melde dig i Jobcentret, inden godkendelsesperioden udløber. Tilmelder du dig for sent i Jobcentret, mister du retten til dagpenge. Denne ret kan du som fuldtidsforsikret først generhverve efter mindst 8 ugers arbejde (296 løntimer) inden for 12 uger eller 3 måneder. Som deltidsforsikret skal du arbejde mindst 4 uger (148 løntimer) inden for 12 uger eller 3 måneder. I begge tilfælde skal der være tale om et arbejde, hvor arbejdstiden er sædvanlig inden for det pågældende fag. De samme regler gælder, hvis du igen ønsker at få udstedt en PD U2. Det er altså ikke muligt at få udstedt en ny PD U2, før du opfylder ovenstående krav om beskæftigelse. Vælger du at blive i det andet EØS-land ud over godkeldsesperioden, mister du retten til dagpenge både i Danmark og i det andet EØS-land. Er årsagen imidlertid, at du har fået arbejde i det andet EØS-land, så kontakt os for nærmere vejledning eller se andet sted i denne pjece. 27\n28 Arbejdssøgning udenfor EØS Personer, som ønsker at søge arbejde i andre lande (ikke kun EØS-landene), kan få udbetalt dagpenge på normal vis, hvis følgende betingelser er opfyldt: Før afrejse skal du bevise over for arbejdsløshedskassen, at du har en aftale om en ansættelsessamtale i et andet land. Du skal oplyse arbejdsløshedskassen og Jobcentret om opholdets varighed. Opholdet må maksimalt række over fem dage (fra udrejse til hjemrejse). Er du ude mere end de 5 dage får du ikke dagpenge for hele perioden. Arbejde uden for EØS Lønmodtagere, der er beskæftiget af en udenlandsk arbejdsgiver i et land uden for EØS, kan bevare medlemskabet af en dansk arbejdsløshedskasse uden særlige betingelser. Det er imidlertid vigtigt at sikre sig, at kontingentbetaling sker rettidigt, idet en slettelse på grund af kontingentrestance medfører, at der ikke kan ske genoptagelse i den danske arbejdsløshedskasse. Selvom du i udlandet, det vil sige lande uden for EØS, bliver omfattet af en arbejdsløshedsforsikring, bør du forblive medlem af en dansk arbejdsløshedskasse under udlandsopholdet. Dette er for at sikre dig muligheden for at få udbetalt dagpenge ved hjemkomsten, idet forsikring fra det øvrige udland ikke kan overføres til den danske arbejdsløshedsforsikring. Dog kan du bruge dokumenterede beskæftigelsesperioder fra udlandet til at opfylde danske betingelser for ret til dagpenge. Gem derfor altid dine lønsedler og kontrakt med videre. 28\n29 Lønmodtagere, der er udstationeret af danske arbejdsgivere, kan også bevare medlemskabet af en dansk arbejdsløshedskasse under udlandsopholdet. Du har desuden mulighed for at blive optaget i en dansk arbejdsløshedskasse på baggrund af arbejde i udlandet. Betingelsen er, at du har haft fast bopæl i Danmark, umiddelbart før du blev sendt ud, og at du søger om optagelse senest 1 år efter at have flyttet bopælen til udlandet. Dagpenge ved hjemkomsten Ved hjemkomsten til Danmark gælder de samme regler for lønmodtagere, uanset om du har været ansat hos en udenlandsk arbejdsgiver eller har været udstationeret af en dansk arbejdsgiver. Har du bevaret dit medlemskab af en dansk arbejdsløshedskasse under udlandsopholdet, vil du ved hjemkomsten være berettiget til dagpenge straks ved ledighedens indtræden, når de almindelige betingelser for udbetaling af dagpenge er opfyldt. 29\n30 Har du ikke bevaret medlemskabet af en dansk arbejdsløshedskasse, skal du ved hjemkomsten optages som nyt medlem og vil først være dagpengeberettiget efter 1 års medlemskab. Det gælder også her, at du skal kunne dokumentere 52 ugers arbejde inden for de seneste 3 år i medlemsperioden/perioder (1.924 løntimer). Beregning af dagpenge ved hjemkomst Hvis du har arbejdet i udlandet for en dansk arbejdsgiver og på danske lønvilkår, vil beregning af dagpenge kunne ske på baggrund af denne beskæftigelse. Har du været beskæftiget i udlandet på lokale lønvilkår, vil det seneste arbejdsforhold i Danmark kunne lægges til grund for beregning. Husk altid at gemme dokumentation for arbejde i ind- og udland i form af kontrakt/lønsedler. Arbejde på Færøerne Der er en aftale mellem Danmark og Færøerne om koordination af arbejdsløshedsforsikring. De gennemgående principper i aftalen er meget lig dem, som gælder for de lande, der er omfattet af EØS-aftalen. Ifølge aftalen er hovedreglen, at du skal forsikres i det land, hvor du er beskæftiget. Dette kan fraviges, hvis: du ikke forventer, at arbejdsperioden overstiger et halvt år. du ikke har ret til at blive arbejdsløshedsforsikret på Færøerne. du på Færøerne i væsentligt omfang udfører selvstændig virksomhed. På Færøerne er arbejdsløshedsforsikringen obligatorisk. Når du via dit lønarbejde været omfattet af den færøske 30\n31 arbejdsløshedsforsikring, kan du overføre arbejds- og forsikringsperioder til Danmark. Betingelserne er blot, at: du søger om optagelse i den danske arbejdsløshedskasse inden 8 uger fra forsikringsdækningens ophør på Færøerne. du er i besiddelse af en PD U1, som dokumenterer, hvilke perioder du har været medlem af den færøske arbejdsløshedsforsikring. Reglerne gælder både for personer, som har været og ikke har været forsikret i Danmark før. Hvis du ikke søger om (gen)optagelse inden for 8 ugers-fristen, kan du stadigvæk bruge dokumenterede beskæftigelsesperioder til at opfylde beskæftigelseskravet (1.924 løntimer inden for 3 år) til brug for retten til dagpenge. Det er kun beskæftigelse i medlemsperioder, der kan medregnes. 31\n32 Efterløn Den danske efterlønsordning er ikke omfattet af EØS-aftalen. Den automatiske anerkendelse af, at man kan overføre forsikrings- og beskæftigelsesperioder i relation til arbejdsløshedsforsikring, gælder derfor ikke for efterlønsordningen. Ret til efterløn har et medlem af en dansk anerkendt arbejdsløshedskasse som: har nået efterlønsalderen (Afhængig af fødselsår, pt. 60½ til 64 år) har været medlem i mindst 30 år har indbetalt efterlønsbidrag i 30 år vil kunne opfylde betingelserne for ret til dagpenge ved ledighed har fået indberettet værdien af pensionsformuen har bopæl her i riget eller i et andet EØS-land Vær opmærksom på, at der derudover gælder en række overgangsbestemmelser om medlemsanciennitet med videre. Efterløn og arbejde i udlandet Du skal også være opmærksom på, at der gælder et særligt beskæftigelseskrav for ret til efterløn efter beskæftigelse og/eller forsikringsperioder i udlandet. Skal du have medregnet forsikringsperioder fra et andet EØS-land, skal du som hovedregel have1.924 løntimer i Danmark indenfor 3 år, før du kan få efterløn. 32\n33 Forsikringsperioder fra et EØS-land kan højst medregnes med op til halvdelen af den nødvendige forsikringsperiode. Hvis du kan opfylde det fulde krav om forsikringsperioder ved dansk medlemskab, kan du medregne op til 962 løntimer fra din udenlandske beskæftigelse til kravet om de samlede timer indenfor 3 år. Da reglerne er yderst komplicerede, anbefaler vi, at du tager kontakt til A-kassen for at få afklaret situationen. Der gælder f.eks. helt særlige krav for medregning af forsikrings- og beskæftigelsesperioder fra Færøerne. Udenlandsk arbejde der sidestilles med dansk I visse tilfælde kan arbejde i udlandet sidestilles med arbejde i Danmark. Arbejde i udlandet kan sidestilles med arbejde i Danmark, hvis følgende betingelser er opfyldt: arbejdet kan danne grundlag for optagelse i en dansk arbejdsløshedskasse efter de gældende regler herom. arbejdet udføres under et midlertidigt ophold i Grønland, når betingelserne for medlemskab af en dansk arbejdsløshedskasse er opfyldt, eller for en dansk arbejdsgiver, eller for en dansk ambassade, eller som u-landsfrivillig. Hvis arbejdet i udlandet kan sidestilles med arbejde i Danmark, og du har bevaret medlemskabet af en dansk arbejdsløshedskasse, gælder de almindelige bestemmelser for udbetaling af efterløn eller udstedelse af efterlønsbevis. 33\n34 Udenlandsk arbejde der ikke kan sidestilles med dansk Hvis arbejde i udlandet ikke kan sidestilles med arbejde i Danmark, gælder der særlige regler for overgang til efterløn. Hovedreglen er, at der kræves en såvel længerevarende som aktuel tilknytning til det danske arbejdsmarked. Når du skal gøre op, hvorvidt du opfylder de almindelige bestemmelser for efterløn (primært anciennitetsreglerne), kan forsikringsperioder fra andre EØS-lande kun medregnes, når følgende betingelser er opfyldt: 1. du har været medlem af en dansk statsanerkendt arbejdsløshedskasse i mindst 1 år forud for flytning til andet EØS-land 2. du samtidig har haft bopæl og ophold her i Danmark. Hvis betingelserne er opfyldt, kan forsikringsperioder som hovedregel medregnes med op til halvdelen af den nødvendige medlemsanciennitet for overgang til efterløn. Husk herefter at kravet om løntimer inden for de sidste 3 år skal være opfyldt på baggrund af arbejde i Danmark. Du kan ikke komme hjem og gå direkte på efterløn, hvis du har arbejdet eksempelvis 4 år i Italien. Selvom du har boet i Danmark, men arbejdet i et andet EØSland og derfor været forsikret i det andet EØS-land (beskæftigelseslandet), skal du stadig opfylde de ovenfor nævnte betingelser. Har du derimod haft arbejde og bopæl i et land uden for EØS og fortsat været medlem af en dansk arbejdsløshedskasse, vil hele denne periode tælle med i opfyldelsen af anciennitetskravet for efterløn, men vær igen opmærksom på beskæftigelseskravet. 34\n35 Da reglerne er yderst komplicerede, er det vigtigt at få klarhed over mulighederne for efterlønsbevis/efterløn efter et udlandsophold, før du tager af sted. Du bør derfor kontakte Lederne for at få mere konkret vejledning. Ligeledes bør du kontakte Lederne, inden du er på vej hjem for at få de sidste nye ændringer på området, da der kan være sket ændringer, siden du tog ud. Følgende eksempel illustrerer nogle af de problemstillinger, du skal være opmærksom på: 1. Hr. Jensen blev 60 år den 15. november januar 2014 vil han gå på efterløn. Han har boet og arbejdet i Tyskland i 4 år og været tilmeldt den tyske arbejdsløshedsforsikring. Han har inden udrejsen været medlem af en dansk arbejdsløshedskasse siden Hr. Jensen opfylder ikke kravet om timers arbejde i Danmark inden for de seneste 3 år. Han er derfor ikke berettiget til efterløn før han opfylder det særlige krav om beskæftigelse. Kravene til medlemsanciennitet og periode med betaling af efterlønsbidrag er blevet ændret flere gange, og der er mange overgangsordninger. Den nødvendige medlems- og betalingsperiode er derfor afhængig af alder, hvornår du blev medlem og om dit medlemskab har været afbrudt eller ej. Hvor mange år, du maksimalt kan medregne af medlemsperioder i andre EØS-lande skal derfor afklares inden din efterlønsret endeligt kan afgøres. 35\n36 Efterlønsbevis Det er muligt at udstede efterlønsbevis til medlemmer, som har ret til medlemskab af arbejdsløshedskassen under ophold og arbejde i udlandet. Der er her tale om udstationerede medlemmer eller medlemmer, som arbejder uden for EØSlandene for en dansk virksomhed. Du skal være opmærksom herpå, hvis du befinder dig i udlandet omkring din efterlønsalder. For at få udstedt dit efterlønsbevis skal du foruden de almindelige betingelser for overgang til efterløn opfylde de særlige betingelser med hensyn til opfyldelse af beskæftigelseskravet på baggrund af arbejde i Danmark. Du skal også være medlem af en dansk a-kasse og betale efterlønsbidrag. Det betyder, at hvis du er omfattet af et andet EØS-lands forsikring, kan vi ikke udstede et efterlønsbevis til dig. Efterlønsbidrag Hvis du er udstationeret eller arbejder uden for EØS-landene og dermed har bevaret dit medlemskab af den danske arbejdsløshedskasse, betaler du til efterlønsordningen, hvis du har tilmeldt dig ordningen. Er du derimod overflyttet til arbejdsløshedsforsikringen i andet EØS-land, skal du ved hjemkomst efterbetale bidrag til efterlønsordningen, og det skal ske inden 3 måneder efter, du har modtaget opkrævning fra Lederne. Der kan ikke indgås en betalingsaftale. Så vær opmærksom på, at det beløb, du skal efterbetale, kan blive af en betragtelig størrelse. 36\n37 Efterløn i EØS Er du på efterløn og får lyst til at tage til varmere himmelstrøg, så er muligheden til stede. Du kan endda bevare retten til sygesikring for dansk regning, du skal bare sørge for et blåt EU-sygesikringskort og en blanket S1. Arbejde og efterløn, mens du bor i EØS-land Her gælder samme regler som tidligere nævnt i denne pjece, nemlig at du skal omfattes af EØS-landets forsikring, hvis det er muligt. Du vil dog stadig kunne modtage din efterløn fra din danske arbejdsløshedskasse dog med fradrag for dine arbejdstimer og et yderligere fradrag for administrationsudgifter. Vender du efter en arbejdsperiode tilbage til Danmark eller har du arbejde for en dansk arbejdsgiver, skal du søge om genoptagelse inden 4 uger fra du har fået arbejde, eller er flyttet tilbage til Danmark. Overholder du ikke 4 ugers fristen kan du miste retten til efterløn. 37\n38 Social sikring I dette afsnit omtaler vi muligheden for at bevare retten til at være omfattet af dansk social sikring. De generelle danske regler er blandt andet beskrevet i håndbogen Sociale Ydelser udgivet af Forsikringsoplysningen. Danmark har indgået overenskomst om social sikring i følgende lande: Belgien Bosnien Hercegovina Canada Chile Indien Israel Makedonien Marokko Montenegro New Zealand Pakistan Quebec Schweiz Serbien Sydkorea Tjekkiet Tyrkiet (Særlige grupper) USA Du skal derfor finde den korrekte blanket på udfylde den og sende den til godkendelse Udbetaling Danmark. Når du har godkendelsen, send da venligst en kopi til os. Sygesikring ved arbejde inden for EØS Før afrejsen kan du udfylde en attest S1, som udfærdiges af den kommune, hvor du bor. Under opholdet vil den enkelte lønmodtager være omfattet af lovgivningen i beskæftigelseslandet og vil ved hjemkomst straks blive omfattet af den danske lovgivning, hvis der i forbindelse med afrejsen fra beskæftigelseslandet er udfyldt en attest S1. 38\n39 Man kan kun i en begrænset periode være omfattet af dansk lovgivning, normalt den periode som Udbetaling Danmark har truffet afgørelse om, og den udstationerede lønmodtager skal inden udrejsen være omfattet af de danske sociale sikringsordninger. Ved udstationering, må du ikke afløse en anden udstationeret person og lønnen skal udbetales af den arbejdsgiver, der udsender lønmodtageren. Ved udstationering, skal din arbejdsgiver før afrejsen udfylde et spørgeskema som findes på Et godt råd er at søge om godkendelse i god tid inden din afrejse, da det kan tage noget tid, før sagen er godkendt af Udbetaling Danmark. Der skal udfærdiges et EU-sygesikringskort før udrejsen. Det udfærdiges af hjemkommunen og medbringes til udstationeringslandet som dokumentation for at opnå ret til samme behandling, som det lokale lands befolkning har ret til efter dette lands lovgivning. EU-sygesikringskortet får du ved, at taste på Hvis der er indgået aftale om at du er omfattet af dansk social sikring, fritages både du og din arbejdsgiver for betaling af bidrag til de sociale sikringsordninger i udstationeringslandet, hvilket ofte er et betydeligt beløb. Der er til gengæld et krav om, at din danske arbejdsgiver fortsat skal indbetale ATPbidrag og holde dig arbejdsskadeforsikret. Du er herefter berettiget til at modtage sociale sikringsydelser fra Danmark og optjener ret til folkepension. 39


Marc Dorcel Wanderful Opladelig Magic Wand - tjek prisen her\nFå den ultimative orgasme med Marc Dorcel Wanderful Magic Wand, der har en kraftfuld motor! 10 vibrationsindstillinger! … læs mere her\nNavn: Marc Dorcel Wanderful Opladelig Magic Wand\nVare ID: 15135\nSexlegetøj og lingeri: Marc Dorcel Wanderful Opladelig Magic Wand fra Marc Dorcel\nSexlegetøj bruges efter hånden af størstedelen af alle i Europa. Skal der lidt kolorit på tilværelsen og eksperimenteres, der er mange steder, man kan udfolde sig, men soveværelset er stadig det foretrukne sted. Når man skal have valgt noget sexlegetøj, får du rigtig meget for pengene fra mærket Marc Dorcel og folk er rigtig glade for denne Marc Dorcel Wanderful Opladelig Magic Wand. Man skal ikke være bange for at købe sexlegetøj online, din pakke bliver selvfølgeligt pakket ind neutralt, så ingen kan se, hvad du har bestilt.\nMarc Dorcel Wanderful Opladelig Magic Wand giver fornyet liv i soveværelset\nMarc Dorcel Wanderful Opladelig Magic Wand er stadig en af de mest eftertragtede varer her i webshoppen i en vores rigtig gode kategorier, nemlig Kvinder,Mærker,Vibratorer,Magic Wand Vibrator,Universe,Opladelig Vibrator,Julegaver til Hende,Adventsgaver,Marc Dorcel,Sådan vælger du den rigtige Magic Wand,Valentinsgaver Til Hende,Massageapparater,Sex Shop. Vidste du, at du også får hele 365 dages returret der sikrer dig, hvis du mod forventning skulle fortryde købet af din vare. Vidste du at størstedelen af dem der handler online køber Marc Dorcel Wanderful Opladelig Magic Wand hos onlineshoppen Sinful.dk, som ikke bare er en døgnflue, men har bevist sit eksistensgrundlag gennem lang tid. I det store udvalg af varer kan du shoppe løs efter lækre varer, som jo fx kan være det produkt på denne side. Køber du varer online er varerne billigere- fordi webshoppen ikke har udgifter til en fysisk butik.\nMarc Dorcel Wanderful Opladelig Magic Wand - fordele ved at købe sexlegetøj online\nHver eneste gang, du shopper online i en dansk webshop, får du andre fordele, så du på nogle områder er bedre stillet, end hvis du handler I fysiske butikker. Du får med dine varer 14 dages returret. når dine varer købes i en shop, og du kan finde webshops der giver mere og nogle giver endda et helt års returret. En stor fordel for dig som forbruger er, at webshops har deres priser online, og det gør en prissammenligning let, når man kan se de forskellige shops priser med det samme. For at det ikke skal være løgn, kan du endda lave en prissammenligning så snart du lige har fem minutter, og sidder ved computeren eller med din telefon. En anden ting du også slipper for, at bæreposen med varerne går i stykker på vej hjem. Et fragtfirma som f.eks. Postnord eller GLS sender varerne til din adresse, medmindre du vælger at få dem sendt til din arbejdsadresse, og det giver en god fleksibilitet for dig. Den irriterende kassekø undgår du ved at handle online så gå let og ubesværet direkte til kassen, når du er færdig med at handle, så undgår du skrigende unger, der plager deres forældre om slik og søde sager.\nMange leder efter den billigste Marc Dorcel Wanderful Opladelig Magic Wand på nettet, og de ender oftest ud med at finde tilbud på produktet her: Gå til shop\n57 anmeldelser af Marc Dorcel Wanderful Opladelig Magic Wand\nVær den første til at anmelde “Marc Dorcel Wanderful Opladelig Magic Wand” Annuller svar


Get inspired – Finklusiv\nVi har samlet gode informationskilder her\nHvordan er situationen for flygtninge i Danmark og Norden?\nHos Finklusiv mener vi, at få adgang til juridiske tjenester af høj kvalitet er meget vigtigt. Derfor har vi indgået en aftale med det prestigefyldte advokatfirma Magnusson Law om at...\nHvilket år 2020 har været! Finklusiv har fremsat sin sag: 1 - Finansiel eksklusion findes selv i et fremadrettet land som Danmark. 2 - Mange MANGE mennesker som har en...\nVi kan varmt anbefale Coastis økologiske læskedrikke.\nSå er den anden projekt i samarbejde med Hack Your Future - Copenhagen genemført, hvor virksomheden Arabi Food modtager en skøn ny website. Du kan tjekke den her: https://arabifoodtapas.herokuapp.com/ En...\nHvorfor spørger banken efter dit ID? Du har måske undret dig over hvorfor du skal vise ID, når du skal oprette en konto i banken eller betale en regning kontant....\nDansk Forum for Mikrofinans holder årsmøde og har i samarbejde med Andelskassen Oikos inviteret Finklusiv til at holde et oplæg. Vi glæder os til at holde oplægget og deltage i...\nI onsdags var Marie Olafsdottir, stifter af Finklusiv inviteret til at præsentere programmet ‘Finansielinklusion af virksomhedsejere med flygtningebaggrund i Danmark’ som vi har i i samarbejde med Andelskassen Oikos på...